
Was ek maar daar .... 


OD araie nag in die veld saam met die herders 


Saam wag hou oor die skape 
Skielik! Meteens! Sonder waarskuwing 
Staan 'n engel van die Here by ons 
Skitterwit! 

Vol van die heerlikheid van die Here! 
Rondom ons is dit helder lig 
Dan praat hy met 'n helder stem 
Kragvol, ja, met gesag 


Luister na die goeie tyding, sê hy 
Dis 'n tyding van groot blydskap vir julle en die hele volk 
Kyk, vandag, in Betlehem, die stad van Dawid 
Is julle Messias, die Saligmaker gebore! 


Dit val soos 'n donderslag op ons ore 
Almal is stil van skok ... 
Kan dit wees? 
Die Messias, Ons Messias is hier! 


So lank al HERE 
Wag ons vir Hom 
Ons harte het al begin twyfel 
Het God ons nie dalk vergeet nie? 
En nou, hierdie hemelse boodskap 


- Julle Messias is gebore - 


Kyk! 
Kyk, die hemelse leërskare! 
'n Ontelbare menigte! 
Hulle loof en prys God! 


Eer aan God in die hoogste hemele 
Vrede op aarde 
In die mense 'n welbehael 


Ja, was ek maar daar ... 
Daardie hemelse nag in die veld! 


Was ek maar daar .... 


Da in die woestyn by die Jordaan ... 


Daar was 'n man 
Sy naam is Johannes 
Eienaardige man, die Johannes 
Hy dra klere van kameelhare 
Om sy heupe is 'n leergordel 
Sprinkane en wilde heuning eet hy 
Hy roep die volk tot bekering! 
Ja, die wat luister, doop hy net daar in die Jordaan 
Maar vandag is sy boodskap anders ... 
Hy praat van iemand wat sterker is as hy 

Wat nê hom sal kom 

Hy sé hy is nie eers waardig 

Om dié een se skoenrieme los te maak nie ... 
Snaakse boodskap, tog is hy doodernstig 
Hy sé dié een - dis die een wat na hom kom - 
Sal die mense doop 
Nie met water nie 
Maar met die Heilige Gees én met vuur! 
Ek wonder ... 
Is dit nie wat ons profeet Joël van gepraat het nie? 


Daarna sal Ek my Gees uitgiet op alle vlees 
Julle seuns en julle dogters sal profeteer 
Ou mense sal drome droom 
Jongelinge gesigte sien 
Op diensknegte en op diensmaagde 
Sal Ek in dié dae my Gees uitgiet 


Dit moët mos die Verlosser wees! 
Nou onthou ek ... 
Ja, dertig jaar gelede, daardie nag in die veld ... 


Julle Messias, die Saligmaker, is gebore! 


Dit moét wees, dit kan nie iemand anders wees niel! 
Johannes praat van Jesus 
Die engel het mos vir Josef gesê: 


Jy moet Hom Jesus noem 
Hy sal sy volk van hulle sondes verlos ... 


Daar kom nou 'n man teen die bult af aangestap 
Hy is op pad na Johannes toe 
Seker ook een wat gedoop wil word, dink ek 
Maar, iets is snaaks ... 
Johannes het opgehou met preek 
Sy aandag is by die man wat na hom toe aankom 
Dan roep Johannes luidkeels uit: 


Daar is die Lam van God! 


Dit is Hy! 
Ja, werklik! 
Dit is Jesus, ons Messias! 
Dankie HERE Hy is hiér! 


Ek wonder wat sé Hy vir Johannes? 
Johannes lyk so half ongemaklik .... 


Daar doop Johannes Hom nou! 


lets is aan die gang ... 
Dit lyk of daar 'n beroering in die hemel is! 


'n Stem roep vanuit die hemel 
Dis 'n stem soos die geluid van baie waters! 


U is my geliefde Seun 
In wie Ek 'n welbehae het! 


Ja, was ek maar daar ... 
Daar, in die woestyn by die Jordaan 


Was ek maar daar .... 


Dar in die sinagoge in Kapérnatim ... 


Dit was op die sabbat 
Die Meester was ook daar 
Hy het met ons begin praat 
Maar dit was anders ... 


Uit die Skrifte het Hy 'n lering gebring 
Hy het nie soos die skrifgeleerdes gepraat nie 
So hoogdrawend en onverstaanbaar 
Nee, Sy woorde was eenvoudig 
Tog was dit vol gesag 


Dit het vir my gevoel Hy praat net met my 
Dit was asof Hy weet wat ek dink en hoe ek voel 
Sy woorde het in my hart ingedring 
Dit was asof al my laste verdwyn 
Ek het vry gevoel! 

Vry soos 'n voël wat op die wind sweef! 

Ag ek hoop tog nie Hy hou op praat nie 


Ek gewaar 'n man wat nie lekker is nie 
Almal sê hy het 'n onrein gees! 
Hy val Jesus aanhoudend in die rede: 


Hou op! 
Wat het ons met U te doen, Jesus, Nasaréêner? 
Het U gekom om ons te verdelg? 
Ek ken U, wie U is: die Heilige van God! 


Ek wens hy wil stilbly! 
Hy ontwrig net alles 
Hulle moenie sulke mense in 'n sinagoge toelaat nie! 


Wag! Wag, daar gaan Jesus na hom toe ... 
Hy gaan seker die man uitjaag, dink ek 


Nee, tog nie! 
Hy kyk die man stip aan ... 


Bly still Gaan uit hom uit! Sê Jesus 


Die man kry stuiptrekkings 
Die onrein gees in hom skreeu met 'n groot stem 
Terwyl hy die man verlaat 


Dan is man stil ... 
Hy lyk soos 'n nuwe mens 
n Vry mens! 


Nou is die sinagoge in beroering 
Almal praat tegelyk 
So iets het ons nog no6oit gesien nie! 
Watter nuwe leer is dit? 
Het julle gesien met watter gesag 
Hy die onrein gees beveel het om uit te gaan! 
Roep almal! 
Dis ongewoon! 


Die geeste is aan Hom onderdanig! 


In my hart jubel dit! 
'n Fontein van lewende water wat borrel en bruis 
Want ek weet wie Hy is! 
Jesus, ons Messias! 


Ja, was ek maar daar ... 
Daardie sabbatdag in Kapérnatim 


Was ek maar daar .... 


TT Hy die melaatse gereinig het ... 


Jesus het pas van die berg afgekom 
'n Groot skare het voor Hom gaan sit 


Jy moes Hom gehoor het! 
Die mense het aan Sy lippe gehang 
Nie eens die slimste rabbi's kan so leer niel! 


Geseënd is die wat weet hoe afhanklik hulle van God is 
Aan hulle behoort die koninkryk van God 
Geseënd is die wat treur 
Hulle sal vertroos word 
Geseënd is die sagmoediges 
Hulle sal die aarde beërwe 
Geseënd is die wat honger en dors na wat reg is 
Hulle sal versadig word 
Geseënd is die wat barmhartig is 
Aan hulle sal barmhartigheid bewys word 
Geseënd is die wat rein van hart is 
Hulle sal God sien 
Geseënd is die vredemakers 
Hulle sal kinders van God genoem word 
Geseënd is die wat vervolg word 
Omdat hulle doen wat reg is 
Aan hulle behoort die koninkryk van God 

Hy het omtrent die hele dag gepreek 
Ek kon sien dat Hy moeg is 
Later toe Hy berg afgaan is ek agterna 
Ek het klaar besluit: 

Naby Hom sal ek bly! 

Ek sal Hom elke dag volg 


Ons stap moeg-moeg teen die berg af ... 
Dan sien ek 'n man 
Hy pyl reguit op die Meester af! 


Insigself is dit nie snaaks nie 
Menigtes kom elke dag na Hom toe 


Sien ek reg 
Of verbeel ek my? 
Nee! Tog nie! 
Die man is melaats! 
Ek moét hom keer 
Hy mag nie aan die Meester raak nie! 


Ek buk, tel 'n paar groot klippe op 
Ek sal hom gou verjaag! 
Hy wéét mos hy mag nie naby mense kom niel! 

Ek lig my hand op 

Gereed om hom te gooi 

Van die ander mense doen dieselfde 
Dan gebeur iets eienaardigs ... 
Ek kan die klip nie gooi nie 
My arm sak, dit hang pap langs my sy 
Ook die ander kan nie hulle klippe gooi nie 

Ek verstaan dit nie! 

Hoekom jaag die Meester hom nie weg nie? 


Die melaatse strompel tot voor Jesus 
Hy val op sy knieë 


As U wil kan U my reinig! Prewel hy 


VerstaéAn die man dan niel! 
Hoe kan hy tog van melaatsheid gereinig word? 
Dis tog nie moontlik nie ... 
Of, is dit? 


Ek kyk na Jesus 
Ek wil vir Hom sê 
Meester! moet tog nie aan die man raak nie! 
Hy is besmet! 
Hy sal U aansteek! 


Jesus kyk die man stip aan ... 
'n Jammerte vir die man straal uit Sy wese uit 


Dan doen Jesus die ongehoorde ... 
Hy steek Sy hand na hom toe uit 
Hy lê Sy hande op hom! 

Met deernis sé Jesus vir hom: 


Ek wil! 
Word gereinig! 

Ek wens julle kon dit sien! 
Voor ons oë verlaat die melaatsheid hom! 
Sy vel verander ... 
Sy hande ... sy voete ... 
Die misvorming verdwyn! 
Die man is stomgeslaan 
Stadig kry hy sy asem terug 
Hy spring op! 
Trippel rond soos 'n uitgelate kind! 


Nog nooit het iemand vir my so mooi gelyk nie! 


Ja, was ek maar daar... 
Toe Hy die melaatse gereinig het! 


Was ek maar daar .... 


L die huis in Kapérnatim ... 


Die mense het gehoor dat die Meester in die huis is 
Vroeg reeds het ek 'n plek in die huis gekry 
Eers was ek bly dat ek in die huis kon wees 

Maar nou weet ek nie so mooi nie ... 
Hier is so baie mense 
Die plek is oorvol 
Geen plek vir 'n muis niel! 
En nog steeds probeer die wat buite is inkom 
Ek wil uit, maar ek kan nie 
Ek kan nie asem kry niel! 


Dan begin die Meester praat 
Hy haal die Skrifte aan 
Sonder om na 'n boekrol te kyk 
Lees Hy dit uit Sy geheue 
Mens sou dink Hy het dit self geskryf 
Hy wys vir ons hoe die profete van Hom gepraat het 
Nou, vir die eerste keer verstaan ek 
NOu eers sien ek wat die profete bedoel het! 


Skielik is daar 'n geweldige lawaai bo ons koppe! 
Almal kyk op ... 
Wat sou dit wees? 
Dit klink of iemand die huis afbreek 
lemand is besig om 'n gat deur die dak te slaan 
Die dak bokant ons breek oop! 

Is hulle nou heeltemal van hulle verstand af! 
Tog doen niemand iets om hulle te stop nie 
Dis asof almal lam is 
Ons kyk net op na die dak soos stomgeslanes 


En n6u! 
Daar kom 'n bed deur die dak! 
NOu sien ek ... 
Vier mans laat sak 'n draagbaar deur die dak 
Op die draagbaar lê 'n man 
Dit lyk of sy liggaam dood is 
Net sy oë beweeg heen en weer 


Ek dink by myself: 
Hierdie mense het die man na Jesus toe gebring 
Hulle kon nie by die deur inkom nie 
Toe breek hulle sommer die dak oop! 
Ek wonder of hulle gedink het 
Aan die skade wat hulle veroorsaak het! 


Diep in my binneste word ek skaam ... 
Hierdie mense moet wêrklik geloof in Jesus hé! 
Niks en niëmand het hulle gekeer nie! 


Ek wonder, as dit ék was 
Op daardie draagbaar ... 
Sou ek ook, buig of bars, net by Jesus wou uitkom? 
Sou ek 66k kon glo dat Hy my sêl genees? 
Ek wil liewer nie daaroor dink nie ... 

Maar wag, Jesus stap na die lam man toe 
NO6u gaan ons 'n wonderwerk sien! 
Almal hou Hom dop 
Veral die skrifgeleerdes 
Wys hulle Meester! 

Wys hulle, praat ek met myself ... 


Maar néé! Jesus doen niks nie! 
Hy kyk net stip na die man 
Die lam man se oë is vol verwagting 
Dan, met 'n harde stem 
Sodat almal Hom kan hoor 
Sê Jesus vir die man: 


Seun, jou sondes word vergewe! 


Wat!...Meester!... H6é kan U dit sê? 
Dis mos godslasterlik! 
Net God alléén kan sondes vergewel 


Ek kyk na die skrifgeleerdes 
Ek kan sien dat hulle baie ongelukkig is ... 
Dan kyk Jesus vir my 
Dit voel kompleet of Hy wéét wat ek dink! 
Ek kyk af grond toe ... 
Ek weet nie hoe om dit te hanteer nie ... 


Wat redeneer julle by julleself hieroor? Sê Hy 
Wat is makliker, 
Om vir die verlamde man te sê: 
Jou sondes word vergewe! 
Of om te sê: 
Staan op, vat jou draagbaar en loop? 

Mééster! is dit nou 'n strikvraag? 
Ek het nog no66it gesien dat 
Een van die skrifgeleerdes iemand gesond maak niel! 
Ek wonder wat dink hulle nou ... 
Hoe gaan hulle uit dié strik kom? 
Die Meester het ons élmal goed in die bek geruk 


Jesus, lyk my, is ongeduldig met hulle 
Ek weet, ek is ook skuldig ... 
Tog is ek bly Hy het hulle op hulle plek gesit! 
Hulle is tog so beterweterig en eiegeregtig - 
Geveinste klomp skarmunkels! 


Jesus praat nou direk met hulle 


Na wat Ek noéu gaan doen 
Sal julle wéét dat die Seun van die mens 
Volmag het om op die aarde sondes te vergewe 


Jesus stap terug na die verlamde man 
Met 'n harde stem spreek Hy hom aan: 


Vriend! 
Ek sê vir jou: 
Staan op, vat jou draagbaar en gaan huis toe 


Die man kyk net vir Jesus ... 
Dit lyk nie of hy begryp wat Jesus gesê het nie 
Ek is so opgewonde 
Komaan man! 
Staan op! 
Verstaan jy dan nie?! Skreeu my verstand 

Stadig begin Jesus se woorde tot die man deurdring ... 
Hy begin beweeg ... 
Eers net sy een arm 
Dan die ander een 
Sy gesig begin straal - 
Hy besef iëts het gebeur! 


Dan, skielik, soos 'n opgewende veer 
Spring hy regop! 

Eers is hy effens onvas op sy voete 
Maar dan begin hy spring en dans! 
Op en af, al in die rondte 
Hy skreeu van blydskap! 


Jesus glimlag net vir hom 
Hy omhels Jesus, soen Hom op Sy mond! 
Dan gryp hy sy draagbaar en hardloop by die huis uit! 


Nou is die huis in rep en roer 
Die mense juig en prys die Here 
'n Oorverdowende geraas! 
My hart slaan bollemakiesie in my binneste 
Dankie Here, Baie dankie! 


Ja, was ek maar daar ... 
Daar in die huis in Kapérnatim 

Was ek maar daar .... 


OD araie oggend in die sinagoge ... 


Dit was op die sabbat 
Die klomp Fariseërs en skrifgeleerdes 
Is agter Sy bloed uit 
Die volk loop agter Jesus aan 
En hulle kan dit nie vat nie 
Een van my vriende - 
Hy is ook 'n Fariseër - 
Sê, hulle wil juis vandag kyk 
Of Hy op die sabbat mense sal genees 


Ek wonder of ek Hom nie moet waarsku nie? 
Maar dan weer ... 
Dit lyk of Hy in elk geval weet wat hulle beplan 
Tog lyk Hy nie bang vir hulle nie 
Ek is kort agter Jesus die sinagoge in 
Daar's nie meer sitplekke oop nie 
Ek gaan sit sommer op die grond 
Die sinagoge was nog nooit so vol nie 
Nie eens die beste Rabbi kry dit reg 
Om so baie mense te trek nie! 
G'n wonder hulle is so jaloers nie! 


Miskien moet ek nie ... 
Maar ek wonder tog waarom volg so baie Hom 


Soms dink ek hulle soek net genesing! 


Ek merk dat baie wat Hy genees het 
Hom nie meer volg nie ... 

lets sé vir my hier kom moeilikheid! 
Teen die oorkanste muur sit 'n man 
Sy hand is weggedroog 
Ek dink die Fariseërs het hom geplant om Jesus te toets 
Ek glo nie Jesus sal in hulle strik trap nie 
Daarvoor is Hy te uitgeslape! 


Dan staan Jesus op om te leer 
Toe Hy Sy mond oopmaak 
Sak my moed in my skoene ... 


Staan op! Sê Hy vir die man 
Nou praat Hy met die Fariseërs 


Is dit geoorloof 
Om op die sabbat goed of kwaad te doen 
'n Lewe te red of dood te maak? 


My hare staan regop in my nek ... 
Jesus soek mos nou moeilikheid! 
Hy weet mos mens mag nie op die sabbat werk nie! 
Tog! Die Wet sê mos ook 
Jy mag jou kalf wat in die put geval het 
Op die sabbat uithaal! 

Die sinagoge is grafstil 
Nie een van die grootbek Fariseërs 
Of skynheilige skrifgeleerdes 
Antwoord Hom nie 
Dit lyk my hulle is bang vir Hom 

Jesus se gesigsuitdrukking is so vreemd - 
Hy lyk toornig en tog ook bedroef 
Nou kyk Hy weer vir die man met die verdorde hand 


Steek jou hand uit! Beveel Hy die man 


Die man is huiwerig 

Miskien is hy bang vir die Fariseërs ... 

Hy kyk na hulle en dan na Jesus 

Dan skep hy moed en steek sy hand uit ... 
My hart slaan weer om in my binneste! 
Kyk sy hand! 
Sy hand is heeltemal gesond! 
Net so gesond soos sy ander hand! 


Die mense in die sinagoge juig en prys God 
Maar die Fariseërs en skrifgeleerdes hardloop uit 
My vriend ook ... 


Later kry ek my vriend buite 
Nou hét ons Hom, sê hy 
Ons gaan Hom by die owerhede aankla! 
Hulle sal Hom uit die weg ruim! 


Dis asof my voete skielik loodswaar is 
Ek kan skaars beweeg 


Wat het Hy dan verkeerd gedoen? 


Ja, was ek maar daar ... 
Daardie sabbat oggend in die sinagoge 

Was ek maar daar .... 


(Daai laat middag in die skuitjie op die meer ... 


Dit was al laat middag ... 
Die hele dag was 'n groot menigte by Jesus 
Hulle het Hom verdring 
Jesus het in 'n visser se skuit geklim 
Die skare het op die land langs die meer gesit 
Terwyl Jesus hulle deur gelykenisse leer 


Ek het altyd gewonder hoe almal Hom kon hoor 
Tog het Sy stem gedra tot by die verste een! 


Hy het vertel van die saaier wat gesaai het 
Hoe die saad op verskillende plekke geval het 
Soos die wat op die pad geval het - 
Die voëls het alles opgepik 
En die wat op rotsagtige plekke geval het - 
Daar was nie diepte van grond nie 
Die saad het sommer dadelik opgekom 
Maar hulle kon nie wortel skiet nie 
Die hitte van die son het hulle gou-gou verskroei 
Nog 'n klomp het tussen die dorings en distels geval - 
Maar toe hulle opkom het die onkruid hulle verstik 
Dit het geen vrug opgelewer nie 
Gelukkig het van die saad in goeie grond geval - 
Dit het opgekom en vrug gedra 
Nogtans nie in gelyke maat nie 
Sommige het slegs dertigvoudig vermeerder 
Ander sestigvoudig 
Terwyl ander hondervoudig gegee het 

Toe het Hy ons van die koninkryk van God vertel 
En ons met meer gelykenisse versterk ... 


Wat 'n wonderlike dag! 
Niemand kan leer soos Hy niel! 


Dis nou laatmiddag 
Jesus lyk vir my baie moeg 
Ek hoor Hy sê vir Petrus: 


Vaar oor na die ander kant 


Ek is ook op die skuit 
Maar ek hou my maar skaars 
Ek is maar skrikkerig vir Petrus 
Hy kan sommer maklik skuins raak - 
Dan is dit beter om uit sy pad te bly ... 
Daar is ook nog Jakobus en Johannes - 
Ek hoor Jesus noem hulle seuns van donder ... 
Geharde manne dié vissers 
Ek wonder hoekom Jesus hulle gekies het? 
Snaaks, Hy het nie eers een Skrifgeleerde 
Of Farisseër geroep om saam met Hom te gaan nie 
Hulle is seker te vernaam ... 
Ewenwel 
Ek hou nogal van die manne wat Jesus gekies het ... 
Behalwe miskien Judas - 
Die een wat hulle Iskariot noem - 
Ek weet nie so mooi van hom nie! 
Iets pla my ... 


23 


Ek sien Jesus slaap agter in die skuit op 'n kussing 


Dit lyk my hier is 'n storm aan't kom 
Die wind waai al erger ... 
Ek het al gesien hoe ontstuimig hierdie see kan word! 


Nou begin dit erg raak! 

Die wind waai wild en woes! 
Golwe slaan op en oor die skuit! 
HERE, vandag gaan ons vergaan! 
Waar is Jesus dan? 

Hoe kan Hy dan nog slaap? 
Dis tog onmoontlik! 

Ek bewe van vrees ... 

Ook die vissers skreeu en gil! 


Petrus en Johannes skreeu bevele 
Dié kant toe en daardie kant toel 


Jy daar! Laat sak die seile! 
Moenie net daar staan nie man! 


Gil hy op my 


Skep die water uit! 
Of wil jy vergaan? 


Ek skrik my skoon uit my verstarring 
Skep en gooi uit soos 'n besetene ... 

Dit help nie! Gil ek 


HERE help! 
Ag, waar is Jesus dan? 


Uit die hoek van my oog merk ek dat Petrus 
En die ander Jesus wakker skud 
Hy slaap sowaar nog steeds! 


Bo die geraas van die wind skreeu hulle vir Hom 
Meester, gee U nie om dat ons vergaan nie? 


Ek is so moeg, ek kan nie meer water uitskep nie 
Ek het moed opgegee 
Klaar vrede gemaak ... 
Vandag sterf ons almal in hierdie storm! 
Ek sit net en kyk wat gebeur 


Dan sien ek Jesus staan op 
En diep in my siel verdwyn die vrees 
'n Onbeskryflike kalmte oorval my ... 
In my hart weet ek 
Hy, ja Jesus, sal ons red! 
Hy steek Sy hande omhoog 
Met 'n stem wat deur die geraas 
Van die wind breek 
Roep Hy uit: 


Swyg, wees sti! 

Onmiddellik! Ja oombliklik 
Word alles rondom ons kalm 
Die wind waai nie meer nie 
Die see is kalm 
'n Bonatuurlike stilte vul die lugruim ... 
Dan hoor ek Hom sê: 


Waarom is julle so bang? 
Hoe het julle dan geen geloof nie? 


Dit is asof almal gelyktydig uit hulle skok kom 
Geharde vissers huil en omhels mekaar 
Ons is gered! Ons is gered! Roep almal 


'n Groot ontsag vir Jesus oorweldig ons ... 
Wie is Hy tog 
Dat selfs die wind en die see 
Hom gehoorsaam is? 


Ja, was ek maar daar ... 
Daardie laatmiddag in die skuitjie op die meer 

Was ek maar daar .... 


Dar in Gadara waar die bestene was ... 


So 'n gebeurtenis het ek nog nie gesien nie 
Hier was 'n man 
Wat tussen die grafte gebly het 
Hy was gevaarlik, baie gevaarlik 
Almal was bang vir hom! 
Die Gadarêéners het hom al met kettings 
Probeer vasbind 
Maar hy breek dit soos garingdraad 
Dag en nag loop hy en skreeu 
Op die berge en tussen die grafte 
Slaan homself met klippe dat die bloed loop 


Van ver af al het hy Jesus gesien 
Ek het my flou geskrik toe hy op Jesus afstorm 
Ons almal deins terug - 
Sorg dat daar genoeg afstand 
Tussen ons en die mal man is 
Jesus wyk egter nie 'n duim agteruit nie 
Hy kyk net stip vir die man voor Hom 
Daar is geen vrees vir die bestene nie 


My hele lyf is hoendervleis 
Ek staan so effens agter Petrus en Johannes 
Net ingeval ... dink ek 
Tog lyk hulle ook maar goed skrikkerig 

Die man staan nou reg voor Jesus 
Sy oë is wild 
Hy is verward ... 
Ag Here tog, dink ek 
Hy gaan Jesus aanrand! 


Nog steeds toon Jesus geen vrees nie 
Inteendeel, dit lyk of Hy hom jammer kry 
Met 'n ferm stem sê Hy: 


Onreine gees, gaan uit die man uit! 


Die volgende oomblik val die man voor Jesus neer 
Skuim kom by sy mond uit en hy skreeu: 


Wat het ek met U te doen 
Jesus, Seun van die allerhoogste God? 
Ek besweer U by God om my nie te pynig nie 


Wat is jou naam? vra Jesus 


Legio, skreeu die man 
Ons is baiel 


Toe besef ek 
Dis nie die man wat praat nie - 
Dit is die onrein gees 
Wat van hom besit geneem het! 


28 


Ek sien die mense raak bevrees 
Sommige kies die hasepad ... 
My hare staan regop in my nek! 
Wat gaan Jesus maak? 

Ek het al gesien dat Hy 'n onrein gees uitdryf 
Maar hierdie is nie sommer 'n gewone gees nie! 
Dis mos bekend dat niemand die man nog ooit 

Onder bedwang kon bring nie 
Maar Jesus bly kalm 


Ek kan nie verstaan dat Jesus geen vrees het nie 
Hy kyk net vir die man 


Dan gebeur iets snaaks 
Die onrein gees pleit by Jesus 
Die stem is onderdaning, smekend 


Moet ons tog nie weg stuur nie 
Laat ons liewer in die varke invaar 


Teen die oorkanste heuwel wei 'n groot trop varke 
Aan die een kant is hoë kranse 
Loodreg af tot in die see 


Ek sien hoe Jesus net Sy kop knik ... 
Die volgende oomblik is daar 
n Beroering onder die varke 
Hulle is skoon besete! 
Hulle skreeu en maal al in die rondte 
Hulle wagters slaan op vlug ... 
Dan kry hulle koers 

Hulle storm op die kranse af 
Hulle is skoon besete! 
Spring sommer teen die kranse af 
Party val hulle dood op die rotse 
Die ander beland in die water en verdrink 


Na alles verby is onthou ons die besete man ... 
Hy sit aan die voete van Jesus 
Doodkalm, by sy volle verstand 

Volkéme bevry! 


Die mense van Gadara kan nie 
Glo wat hulle sien nie 
Snaaks, nie een van hulle vra vir Jesus 
Wat nou van ons varke nie - 
Hulle is almal dood 
Later hoor ek die wagters praat ... 
Hulle het maklik twee duisend varke verloor! 


Nou dink ek ... 
As daar in elke vark net een onrein gees ingevaar het 
Dan was daar seker maklik 
Twee duisend van hulle in die man van Gadara! 
Tog het Jesus geen vrees vir hulle gehad nie 


Ek lag saggies in my mou 
Dit was eintlik komies 
Die klomp onrein varke 
Wat so oor die kranse spring! 


Ja, was ek maar daar in Gadara 


Toe die besetene voor Jesus 
Op die grond geval het 

Was ek maar daar .... 


Da toe Jairus na die Meester gekom het ... 


Die dissipels en Jesus het teruggevaar met die skuit 
Die meester het skaars voet aan wal gesit 
Toe verdring 'n groot skare Hom weer 
Terwyl Hy regmaak om hulle te begin leer 
Kom Jairus vinnig na die Meester toe ... 

Ek dag eers hier's alweer moeilikheid aan't kom 
Want sien 
Jairus was 'n owerste in die sinagoge 
Hulle het mos geen erg aan Jesus nie - 
Soek alewig of Hy nie iets doen 
Wat hulle teen Hom kan gebruik nie - 
Maar toe Jairus by Jesus kom 
Val hy sommer aan die Meester se voete neer 
Huilend smeek hy Jesus 


My dogtertjie is op haar uiterste; 
kom lê haar die hande op 
sodat sy gesond kan word 

en sy sal lewe 


Ek is skoon oorbluf 
Bid jou aan ... 
'n Owerste van die sinagoge 
Vra Jesus om vir sy kind hande op te lê! 
En hy glo werklik 
Sy kind sal gesond word! 

Miskien is hulle tog nie almal so sleg nie 
Maar dan weer ... 
Wag, laat ek liewer stilbly 


Ek sien Jesus begin saam met Jairus aanstap 
Maar die mense maal al om Hom 
Hulle verdring Hom so dat Hy amper nie kan vorder nie 
Uit die hoek van my oog sien ek 'n vrou van agter kom 
Sy probeer om by Jesus uit te kom. ... 
Toe sy nader kom erken ek haar 
Sy en my ma is groot vriende! 
Ek het gehoor dat sy al twaalf jaar siek is 
Ek het toevallig gehoor toe sy vir my ma vertel het 
Sy was al by elke geneesheer wat sy kon raadpleeg 
Maar hulle kon niks vir haar doen nie 
Net haar geld gevat en met groot woorde 
Haar probeer wysmaak dat sy nou sal gesond word ... 
Hulle was almal 'n klomp bedrieërs 
Skaamtelose fortuinsoekers! 


Skielik besef ek 
Nou is die vrou op pad na die régte geneesheer! 
Ek wonder hoe gaan sy by Jesus uitkom? 
Die mense dring so dig teen mekaar 
Maar sy beur vorentoe met mening 


Ek sien sy steek haar hand uit 
Sy probeer Jesus se kleed gryp ... 
Dan kry sy dit reg! 
Vir 'n enkele oomblik hou sy aan Sy kleed vas 
Dan verloor sy weer haar greep 

Skielik staan Jesus stil 
Hy kyk rond 
Iets het Sy aandag getrek 
Ek sien die vrou se hele gesig straal van blydskap 
Dan vra Jesus: 


Wie het my klere aangeraak? 


Ek kan my ore nie glo niel 
Hoe kan Jesus so 'n dom vraag vra? 
Hier is duisende mense wat Hom verdring 
Petrus en Johannes praat gelyk 


U sien dat die skare U verdring 
En U sê: Wie het My aangeraak? 
Wat bedoel U tog? 


Dis asof Jesus hulle nie eens hoor nie 
Hy kyk rond in die skare ... 
Dan sien Hy die vrou en Hy kyk haar stip aan 
Sy val aan Sy voete 


Meester, niemand kon my help nie 
Dis al twaalf jaar dat ek so ly 
Ek het gehoor U is hier 
En ek het gesê: 
As ek maar net U kleed kan aanraak 
Sal ek gesond word 
En nou, nou is ek gesond! 

Deernis vir die vrou straal uit die Meester 
Ek hoor Hy sê vir haar: 


Dogter, jou geloof het jou gered 
Gaan in vrede 
Jy is van jou kwaal genees 


Luidkeels begin sy God prys! 
Ek wil net begin om saam met haar die Here te loof 
Toe nog 'n owerste van die sinagoge haastig aangeloop kom 
Hy skreeu oor die mense heen vir Jairus: 


Waarom val jy die Meester nog lastig? 
Jou dogter het gesterf 


Jairus word doodsbleek ... 
Hy sak sommer op die grond neer 
Rou snikke skeur uit sy bors 
As Jesus tog maar net gouer daar kon wees! 


Dan buk Jesus by hom neer 
Hy slaan sy arms om Jairus se skouers 


Jairus! Sê Jesus 
Moenie vrees nie 
Glo net 


Wat bedoel Jesus? 
Vir wie moet hy nie vrees nie? 
En wat moet hy glo? 
Sy kind is dood! 
Jesus verstaan dit tog seker 
Redeneer ek by myself 


34 


Jesus roep vir Petrus 
Ook vir Jakobus en Johannes 
Hy sê hulle moet saam met Hom gaan na Jairus se huis 
Ongemerk, dink ek, sluip ek saam 
Ek weet Jesus sal verstaan ... 
Maar ek sorg dat Petrus my nie sien nie - 
Hy kan tog so kwaai wees - 
By Jairus se huis is 'n groot rumoer 
Daar is baie mense wat huil en ween 
Ons gaan die huis in 


Waarom gaan julle so te kere en ween julle? 
Sê Jesus vir hulle 
Die kind is nie dood nie 
sy slaap net 


Jy moes die klomp wat so gehuil het hoor! 
Hulle lag Jesus uit! 


Dink U ons is heeltemal van ons wysie af 
Die kind slaap net 
Waarvan praat U skreeu een 
Die kind is dood, morsdood 


Dan jaag Jesus hulle by die huis uit 
Loop! Gee pad! Gaan uit! 
Een of twee probeer nog teëstribbel 
Maar Jesus vat hulle aan die skouer 
En stoot hulle by die deur uit! 


Dan gaan Hy saam met Jairus en sy vrou 
Na die kind se kamer 

Ek sien die kind op die bed 
En selfs ek kan sien dat sy dood is 
Ek sien Jesus kyk na die dogtertjie 


As Hy na jou kyk smelt alles in jou binneste ... 
SY OË ... 
Ek kan dit nie beskryf nie 
Dis net wonderlik! 
Dan vat Jesus skielik die kind se hande 


Talita, koemi roep Hy uit 


Dit beteken 
Dogtertjie, Ek sê vir jou, staan op! 


Voor my oë gebeur dit! 
Die kind maak haar oë oop 
Sy kyk verbaas rond 
Sy skrik vir al die mense in haar kamer 
Dan spring sy op en hardloop na haar moeder 


Mammie, Pappie, wat het gebeur? Roep sy 


Jairus en sy vrou lag en huil tegelyk! 
Hulle is so uitbundig 
Jy kan nie met hulle huis hou nie 
Sy leef! Sy leef! Skreeu hy 
Hy val Jesus om die hals 
Jesus, my Jesus! Snik hy ... 


Ja, was ek maar daar ... 
Toe Jairus die Meester gevind het 

Was ek maar daar .... 


OD araie middag toe Hy die skare gevoed het ... 


Jesus en die dissipels was baie moeg 
Daar's nie 'n oomblik wat hulle Hom alleen laat nie 
Ek het nooit besef dat daar so baie siekes is nie 
Die mense stroom na Hom toe 
Met elke soort kwaal wat jy aan kan dink 
Tog is Hy altyd jammer vir hulle 
Ek het nog nie een gesien wat 
Hy ongenees weggestuur het nie 


Ons vaders het ons so baie vertel 
Eendag sal die Messias kom 
Hy sal weer die troon van koning Dawid oprig 
Ons sal weer 'n groot nasie word 
Die kop van die volke! 
Het hulle gesê ... 


Maar nou dat ek daaraan dink 
Jesus lyk nie vir my soos die een wat hulle verwag nie 
Hy stel glad nie belang in die politiek nie 
Juis nou die dag 
Het die fariseërs Hom in 'n strik probeer lei ... 


Meester! Sê hulle vir Hom 
Ons weet dat U reguit praat en leer 
En die persoon nie aanneem nie 
Maar die weg van God in waarheid leer 


37 


Ek word sommer warm onder die kraag! 
Dink hulle nou die Meester sal vir hulle vleitaal val? 
Geveinste witgepleisterde grafte! 
Flits dit deur my brein ... 


Eintlik het ek nie die beskrywing uitgedink nie 
Dit was sowat 'n week gelede - 
Jesus het die klomp goed op hulle plek gesit! 
Jy moes dit hoor! 
Hy het sommer kaalvuis onder hulle ingeklim 
Ek bedoel nou spreekwoordelik ... 


Wee julle, skrifgeleerdes en Fariseërs sê Hy vir hulle 
Julle is geveins 
Julle is net soos die gewitte grafte 
Van buite lyk hulle pragtig 
Maar binne is hulle vol doodsbene 
En allerhande onreinhede 


Mensig maar hulle was kwaad! 
Daardie middag ontmoet ek my vriend - 
Dis nou die fariseër - 

Ek wil met hom skerts oor wat Jesus gesê het 
Maar hy's so kwaad! 

Sy oë blits en sy kakebeen bewe 
Hy kners op sy tande 
Ek begin sommer vir hom lag ... 
Groot fout! 

Was ek nie so rats nie 
Het hy my sekerlik 'n blou-oog gegee! 
Toe hy my nie kon bykom nie 
gryp hy klippe en gooi my daarmee 

Dit is nou daardie selfde klomp wat Jesus so vlei! 
Maar Jesus kyk hulle net skepties aan ... 
Dan vra hulle Hom 


Meester! Is dit reg dat ons 
Aan die keiser belasting moet betaal of nie? 


Hier kom 'n ding, sé ek vir myself 
As jy nou vir jouself moeilikheid op die hals wil haal 
Moet jy vir 'n Israeliet sé hy moet belasting betaal! 
En dan nog boonop aan die keiser! 
Ek wil nie eens daaraan dink nie ... 
Hoe gaan Jesus hierdie strikvraag hanteer? 


Wys My 'n penning, Sê Jesus 


Toe niemand reageer nie 
Kyk Jesus vir Judas - 

Dis nou die een wat hulle Iskariot noem - 
Hy dra altyd 'n beurs onder sy mantel 
Judas haal 'n penning uit sy beurs 
Baie onwillig gee hy dit vir Jesus ... 
Hy's seker bang 
Jesus gee die penning vir die fariseërs! 
Jesus hou die penning omhoog 
Sodat elkeen dit kan sien 


Wie se beeld en opskrif het dit? Vra Hy 


Die keiser s'n, natuurlik, antwoord hulle gretig 

Hulle lyk soos skoolkinders wat iets reg gedoen het! 
Ek sien Jesus kry so 'n skalkse laggie ... 


Nou ja, 
gee dan aan die keiser wat aan die keiser behoort 
En aan God wat aan God behoort 


Ag jy moes hulle sien! 
Hulle lyk so beteuterd 
Soos iemand wat van sy donkie afgeval het ... 
Ek wil hulle eers jammer kry maar ek kan nie 
Ek kan nie ophou lag nie 
Totdat Johannes my aan die oor beet kry 
En my knyp dat my oë traan! 


Nou onthou ek ... 

Ek wou mos éintlik vertel van die brood! 
Jesus en die dissipels het met die skuit vertrek - 
Natuurlik was ek ook in die skuit - 

Ek was altyd naby Hom 


Hulle het na 'n verlate plek gegaan 
Wou ook net 'n bietjie rus kry ... 
lemand het snuf in die neus gekry 
waarheen hulle op pad was 
En dit vir die ander mense vertel! 
Kort voor lank was daar 'n menigte oppad 
Na waar Jesus en die dissipels gerus het 
Hulle het te voet vanuit al die stede saamgestroom 
Almal oppad na Jesus toe ... 

Ek kon sien dat Jesus vir hulle baie jammer is 
Met groot deernis het Hy na hulle gekyk 
Hulle was soos skape wat nie 'n herder het nie 
Toe begin Jesus hulle leer 
Laat middag is sommige dissipels al baie kriewelrig 
Jesus beter nou ophou 
Die mense moet huis toe gaan 
Hierdie plek is verlate 
Hoe gaan hulle kos in die hande kry? 
Hulle het die heeldag nog niks geëet nie 
Ek hoor een van die dissipels sê vir Jesus: 


Stuur hulle weg 
As hulle gou maak 
Kan hulle nog na die buitewyke en dorpe rondom gaan 
Dalk kan hulle vir hulleself nog iets koop om te eet 
Hulle het niks saamgebring om te eet nie 


Maar julle kan mos vir hulle iets gee om te eet 
Hoor ek Jesus sê 


Petrus is nou sommer baie omgekrap 
Hy spreek Jesus sommer skerp aan: 


Hoe kan ons dit doen? 
Ons het skaars twee honderd pennings 
Hoe kan ons met so min geld 
Vir so baie mense brood koop? 

En al het ons ook genoeg geld gehad 
Weet U hoeveel brood sal ons moet koop 
Hier is omtrent vyf duisend mense 
Dis tog onmoontlik 

Ewe kalm antwoord Jesus hom: 
Hoeveel brode het julle dan? 
Na 'n rukkie kom hulle terug 

Ons het vyf broodjies sê Petrus 

En baie sarkasties voeg hy by ... 

O ja, daar is nog twee vissies ook 
Asof dit nou 'n verskil sal maak ... 
Ek kyk vir Jesus 
Hy besef seker ook nou 
Hy moet die skare liewer huis toe stuur 


Maar neel! 


Laat die mense in klompies-klompies 
op die groen gras sit! sê Jesus 


Hulle wil nog stry 

Maar daar is iets in Jesus se stem 

'n Gesag wat amper bonatuurlik is 

Ek sien hoe die dissipels die mense 
in groepies laat sit 

Hulle sit in groepe van so vyftig tot honderd 
Jy kan sien dat hulle ook nuuskierig is ... 
Wat gaan nou gebeur? 
Wat gaan Jesus nou doen? 

Dan staan Jesus op 
Hy neem die vyf broodjies by die dissipels 
Saam met die twee vissies 
Dan kyk Hy op na die hemel 
Ek hoor hoe Hy bid 
Hy dank God vir die broodjies en die vissies 
Hy dank God dat almal iets het om te eet ... 
Ek is verstom 
Ek verstaan nie ... 
Hoe kan Jesus God dank 
Dat almal iets het om te eet? 

Vyf duisend mense! 

Vyf broodjies - 
Dit is een broodjie vir 'n duisend mense! 
Twee vissies - 
Dis een vissie vir twee en 'n half duisend mense! 
My verstand roep uit 
My God! 
Waarin het Jesus Hom nou begewe? 
Vandag gaan ons vir almal 'n spot word 
Oortuig ek myself 


Dan begin Jesus die broodjies breek ... 
My hele wese verstar 
Voor my oë 
Sien ek hoe Hy die brood breek 
Dan gee hy die gebreekte brood aan 'n dissipel 


Gee vir hulle! sê Hy 

Maar in Sy hand 
Is daar nog nét soveel brood as wat daar was 
Voordat Hy dit gebreek het ... 
Net so ook met die twee vissies ... 
Hy breek en gee vir hulle om uit te deel 
Maar die vissies word nie minder niel! 


Stadig, baie stadig 
Begin dit tot my deurdring: 
Dit is mos 'n skeppingswonder wat ek aanskou! 
Die dissipels besef dit nou ook 
Hulle hardloop met die gebreekte brood en vis 
Na die wagtende skare 
Dié is net so verbaas ... 
Dan hardloop hulle terug na Jesus 
Kry nog brood en vis om uit te deel... 


Dis nou al meer as 'n uur lank wat Jesus 
Die brood en die vis breek en uitdeel ... 
Een van die dissipels gee vir my 'n stuk brood 
Ook 'n stuk vis ... 

Eers wil ek dit nie eet nie 
Ek wil die wonder in my hande vir altyd hou! 
Maar dan oorweldig die honger my 
Ek byt in die brood en neem 'n hap 
Dan gewaar ek 
Dis nie gewone brood nie! 

Hierdie brood is soet soos heuning! 

Dit vul my binneste 
Ek kan voel hoe ek versadig word ... 

Maar dis nie 'n vleeslike versadiging nie 
Dis my géés, my innerlike wat versadig word ... 
Dis 'n bonatuurlike versadiging 
Al my sorge verdwyn 
Ek was nog nooit so tevrede nie ... 


Dit is seker hoe ons vaders gevoel het 
Toe hulle die manna uit die hemel geëet het 
Dink ek ... 


Toe almal tot versadiging geëet het 
Tel ons die brokstukke 
Brood en vis op 
Twaalf mandjies vol, sê ek jou 
Twaalf mandjies! 

As ek dit nie self gesien het nie 
Sou ek dit sowaar nie geglo het niel! 
Vyf broodjies ... 

Twee vissies ... 

Vyf duisend mense ... 
Twaalf mandjies oorskiet! 


Toe stuur Jesus die dissipels op die skuit weg 
En Hy 
Hy het na die berg gegaan om te bid ... 


Ja, was ek maar daar 
Daardie laatmiddag toe Hy vir die skare brood gegee het 

Was ek maar daar .... 


OD araie nag toe Jesus op die see geloop het ... 


Dit was nadat Hy die brood gebreek het 
Die skare tot versadiging gevoed het 
Ek was saam met die dissipels op die skuit 
Op pad na Gennesaret 
Jesus het agtergebly 
Hy het berg toe gegaan om te bid ... 


Die weer is omgekrap 
Die wind waai so sterk dat 
Die vissers die seile moet laat sak 
Die golwe slaan hoog op teen die skuit! 
Gewoonlik vat dit nie lank om 
Na die anderkant te vaar nie 
Maar vannag kan ons net nie vorder niel! 
Ons roei ons boeglam 
Maar dit lyk of ons eerder agteruitgaan 


Dit is al amper dagbreek - 
Die vierde nagwaak - 
En steeds is ons in die middel van die seel 
Ons is doodmoeg! 
Die gemoedere is op breekpunt ... 


Meteens hou almal op roei 
Almal kyk na iets op die water ... 
Ek tuur ook die donkerte in 
Wat sien hulle? Wonder ek 
Daar, ja daar, nou sien ek dit 
Of verbeel ek my ... 

Van veraf kom iemand na ons toe aangestap ... 


Maar dit kan tog nie wees nie! 
Dit moet my verbeelding wees 
Niemand kan tog op water loop niel! 
Ek droom seker, dink ek ... 


Maar nee, tog nie 
Die ander sien Hom ook! 
Die hele skuit is nou in rep en roer 
Almal skreeu tegelyk 
Dit is 'n spook! 
Wee ons, wee ons gil, die vissers 
Dis 'n voorbodel! 
Vannag sterf ons almal 
Op hierdie godverlate seel 


Hoe nader die man kom 
Hoe groter word die konsternasie 
Party manne wil sommer oorboord spring 
Groot sterk vissermanne 
Huil en skreeu soos kinders! 


Die man is nou naby ... 
Dan roep Hy na ons op die skuit 
Ek hoor Sy stem deur die wind aankom 


Hou goeie moed 


Dit is Ek! 
Moenie so vrees nie 


id 


Soos iemand wat uit 'n droom wakker word 
En stadig van sy omgewing bewus word 
Herken ek die stem ... 


Maar dis mos Jesus! 


Gil ek op die top van my stem 
Ek is so bly om Hom te sien 
Ek het skoon vergeet dat Hy op die water loop! 


Ons is gered! Ons is gered! Gil ek 
Die ander manne het ook Sy stem herken 
Dis Jesus! Dis Jesus! Skreeu almal tegelyk 
Petrus skreeu so hard as hy kan 


Here, Meester, Jesus! 
As dit U is 
Sê vir my om na U te kom 


Dan dring dit tot my moeë verstand deur: 
Maar Jesus loop mos op die see ... 
Hy loop op die water asof dit vaste aarde is 
Nou wil Petrus jou waarlikwaar 
Na Jesus op die water gaan! 
En hy kan nie eens swem om sy lewe te red nie! 
Hy dink natuurlik nie daaraan nie 
Tipies Petrus, dink ek ... 
Altyd voortvarend! 


da 


Tog, en dit moet ek erken 
Niemand het so 'n allesoorweldigende liefde vir Jesus 
Soos Petrus nie! 


Kom! sê Jesus vir hom, Kom! 


Ek wens julle kon dit sien! 
Ou Petrus spring sommer 
Loshand oor die skuit se reëling 


Jou waarlik, daar gaan hy ... 
Hy loop so wragtie op die water 
Ek kan my oë nie glo niel! 


Dan besef Petrus wat hy gedoen het ... 
Hy kyk hy na die golwe 
Dis woes en hoog bo hom! 
Ek kan sien hoe vrees hom oorweldig 
Die volgende oomblik sak hy in die water in ... 


Here, red my! Gil hy benoud 


Alles gebeur so vinnig! 

Die een oomblik was Jesus nog ver van hom 
Die volgende oomblik is Jesus by hom! 
Ek sien hoe gryp Jesus Petrus se hand 

Hy lig hom uit die water uit 
Asof hy geen gewig het nie! 


Kleingelowige, sê Jesus vir hom 
Waarom het jy getwyfel? 

Dan klim hulle in die skuit in ... 
Soos jy kan sé mes 
Bedaar die wind en die see word stil 


Dankie Jesus, Dankie Here! Prewel ek 
U het dit weer gedoen 


Almal op die skuit het sommer nuwe krag gekry! 
Sonder enige moeite 
Vaar ons na die oorkanste wal 


Later vra ek vir Petrus: 


Wat het dan verkeerd gegaan? 
Jy was So mooi op pad na Jesus 


Ou seun, sê hy vir my 
Ek het nie eens gedink aan water nie 
Ek was so oorstelp van blydskap 
Toe ek Hom sien ... 
Ek was nie eens bewus van die water nie 
Toe kyk ek weg van Jesus af 
En ek sien die golwe! 
Dis toe dat ek besef ek loop 6p die water 
My moed het my begewe 
n Geweldige vrees het my beetgepak 
Wel, die res weet jy mos ... 


Ek is so bly dat ek met Petrus kon praat 
Nou is ek nie meer bang vir die groot man nie! 


Ja, was ek maar daar ... 
Daardie nag toe Jesus op die see geloop het 

Was ek maar daar .... 


OD araie dag in Jerigo waar Bartimeus gebedel het 


Die laaste paar dae het Jesus my baie ontstel 
Hy het 'n paar keer vir die dissipels gesê: 


Luister julle nou vir My 
Ek sal oorgelewer word aan die 
Owerpriesters en skrifgeleerdes 
Hulle sal My tot die dood veroordeel 
Dan sal hulle My oorlewer aan die heidene 
Hulle sal My bespot 
My gesel en op my spoeg 
Dan sal hulle My doodmaak 

Maar op die derde dag sal ek weer opstaan 


Sy woorde het my aan die hart geruk 
Ek was skoon naar van skok ... 
Hoe kan hulle Hom wil doodmaak? 
Nog nooit was daar iemand in Israel 
Wat soveel goed vir die mense gedoen het nie! 
Ek raak sommer in my siel opstandig 
Teen die owerpriesters en die skrifgeleerdes 
Regte skynheilige maaifoelies! 


Maar dit lyk nie of die dissipels 
Begryp wat Jesus sê nie 
Behalwe miskien Petrus 

Hy het Jesus baie kwalik geneem 

Hom sommer sterk aangespreek 

Eintlik direk bestraf en teegegaan 


Dd 


Ek hoor hoe Jesus vir hom sê: 


Gaan weg agter My, Satan! 
Want jy bedink nie die dinge van God nie 
Maar dié van die mense 


Gids! Jy moes dit sien! 
Ou Petrus het hom boeglam geskrik! 
Vinnig kyk hy rond 
Wat gaan die ander hieroor sé? 


Maar die ander dissipels 
Toon geen reaksie nie 
Hulle is meer bekommerd 
Oor wie die grootste in die koninkryk sal wees ... 
Jesus is sommer vies vir hulle! 
Hy spreek hulle ook sommer kwaai aan 


Begryp julle nie en verstaan julle nie? 
Het julle nog jul verharde hart? 
Het julle oë en sien julle nie? 

En het julle ore en hoor julle nie? 
As iemand die eerste wil wees, 
Moet hy die laaste van almal 
En almal se dienaar wees 


Soms lyk Jesus vir my so uitgeput ... 
Tog wys Hy niemand weg wat na Hom toe kom nie 
As die mense hoor Hy is op 'n plek 
Dan stroom hulle soontoe 

Ek het nooit kon droom 
Dat daar sê baie siek mense in die land is nie 
En dan weer ... 
Nie een van hulle gaan siek huis toe niel! 


Ek dink weer aan wat Hy gesê het - 
Hulle sal Hom tot die dood veroordeel 
Ek kan dit nie begryp nie 
Ek glo nie God sal toelaat 
Dat hulle daarin sal slaag nie 


Ons was die hele oggend in Jerigo 
Jesus het soos altyd 
Hulle geleer en die siekes genees 
Teen die middag se kant 
Maak ons aanstaltes om Jerigo te verlaat 
'n Groot skare volg Hom 


Man, ons was net buite die stad 
Toe hoor ek iemand skreeu 
Asof sy lewe daarvan afhang 
Eers kan ek nie uitmaak wat hy skreeu nie 
Dan word die skare stiller 
Hulle het ook die geskreeu gehoor 


Seun van Dawid 
Jesus, wees my barmhartig! 


Weergalm dit oor ons heen 
Dan sien ek wie so te kere gaan 
Dis Bartimeus, die blinde seun van Timeus - 
Hy is glo van geboorte af al blind - 

Dan weergalm dit weer! 


Seun van Dawid 
Jesus, wees my barmhartig! 


Van die dissipels hardloop na hom toe 
Hulle skud hom aan die skouers 


Bly stil man 
Wat gaan jy so te kere 
Is jy van jou sinne beroof! 


Raas hulle met hom ... 


Hulle pogings om hom stil te maak help niks 
Bartimeus skreeu net al harder 
Hy skreeu met alles wat in hom is 
Hy is skoon rooi in die gesig 


Seun van Dawid 
Jesus, wees my barmhartig! 


Ek is ook al kriewelrig vir die kêrel 
Party mense ken ook nie hulle plek nie 
Mens gaan mos nie so te kere nie! 
Maar dan weer, dink ek 
Ek is nie blind nie 
Ek het geen idee wat dit is 
Om blind te wees nie ... 

In my siel word ek skaam vir myself 
Ek kan tog so gou 'n oordeel vel 


od 


Heel rustig staan Jesus 
Hy bekyk die klomp dissipels 
Wat so spook om Bartimeus stil te maak 
Een vir een los hulle hom uit 


Bartimeus skreeu nog steeds 
Elke keer harder as die vorige keer! 


Seun van Dawid 
Jesus, wees my barmhartig! 


Bring hom na My toe sê Jesus 


Dis asof die dissipels nou ook 
Skaam kry vir hulle optrede 


Bartimeus! 
Skreeu een van die dissipels vir hom 
Kom jong! Jesus roep jou 


Bartimeus verstik amper in sy woorde 
Hy spring regop! 


O, dankie tog 
Waar is Hy? Waar is Jesus? 
Vat my tog na Hom toe 
Asseblief tog! Help my net 


Hy gryp in die lug 
Soek iemand om hom te help 

Een van die dissipels vat Bartimeus se hand ... 
Kom! Sê hy, ek sal jou na die Meester toe vat 


Bartimeus lyk soos 'n opgewonde skoolkind 
Hy trippel heen en weer 


Kom nou Bartimeus! Bedaar man! 
Hier is Jesus: sê die dissipel 


Met groot deernis kyk Jesus na Bartimeus 
Bartimeus, wat wil jy hê? 


Wat moet Ek vir jou doen? Vra Jesus 


Nog nooit het ek soveel verwagting 
In iemand se stem gehoor nie 


Meester! Rabbonil 
Ek wil tog so graag ook kan sien 


Ek sien Jesus is skoon aangedaan ... 
Trane wiggel teen Sy wange af 
Hy vat Bartimeus aan sy skouers 
Dan omhels Hy hom 
Druk hom teen sy bors vas 


Gaan! Sé Jesus vir hom 
Jou geloof het jou gered! 


Dan los Jesus hom 

Bartimeus lyk soos iemand 
Wat uit 'n droom wakker word 
Hy draai sy kop heen en weer 

Links, regs, op af 
Dan skreeu hy! 
Neel Hy skreeu nie 
Hy gil! 


Ek kan sien! Ek kan sien! 
Jesus! Meester! Ek kan sien 


Hy gryp Jesus vas met albei hande 
Omhels Hom met mag! 
Dan soen hy Jesus op die wang 
Druk Hom weer teen sy bors vas 


Meester, Meester hoor UI 
Ek kan sien! 


Jesus glimlag net vir hom 
Ek weet, my seun, Ek weet 


Ja, was ek maar daar ... 
Daardie dag in Jerigo waar Bartimeus gebedel het 

Was ek maar daar .... 


OD araie dag by Betfage en Betanië 
Aan die voet van die Olyfberg ... 


Ons was oppad na Jerusalem 
Jy kon al die stad in die verte sien 
Ons het 'n rukkie stilgestaan 
Om te rus en iets te eet 
Toe sê Jesus vir ons: 


Gaan na daardie dorp 
Die een reg voor julle 
Nes julle by die dorp ingaan 
Sal julle 'n eselsvul sien wat vasgemaak is 
Niemand het nog ooit op die vul gery nie 
Maak hom los en bring hom na my toe 


Vir 'n oomblik is ek woordeloos ... 


Maar Meester! Stotter ek 
As niemand nog ooit op die esel gery het nie 

Dan is dit mos 'n wilde esel 

En daar is niks so stuurs en koppig 

Soos 'n esel niel 

Wat nog te sê, 'n wilde esel! 

Hy sal mos nie sommer ons net so 

Toelaat om hom weg te lei nie 
En buitendien, Meester 
Die dorp se mense sal ons mos nie toelaat 

Om die esel net te vat nie... 

Wag nou! Stadig oor die klippe Sê Jesus 
Luister tog nou en doen soos Ek sê 
As iemand vir julle vra 
Waarom doen julle dit? 

Sê vir hulle 
Ons het hom kom haal 
Die Meester het hom nodig ... 

Julle sal sien 
Die esel se eienaar sal nie teestribbel nie 


Hiervan is ek nie so seker nie 
Maar ek het ook al geleer 
Dis beter om te doen wat die Meester sê 
Hy het ons nog nooit teleurgestel nie! 


So kom dit toe dat ons aanstap na die dorp toe 
Ek was maar baie ongemaklik 
Die hele ding het nie vir my sin gemaak nie 
Waarom wil Jesus nou 'n donkie hé? 
Wat gaan Hy met hom maak? 


Die hele pad redeneer ek met myself ... 
Gelukkig loop Johannes saam met my 
As hy nie saam gekom het nie, dink ek ... 
Nee wag, laat ek liewer nie dink 
Wat ek sou gedoen het nie 


Maar tog, hy is ook maar baie stil vanoggend 
Ek wonder of hy ook soos ek 
'n Bietjie twyfel 
Of wonder oor hierdie gedoente! 

Ek redeneer nog so by myself 
Toe merk ek ons is alreeds by die dorp se ingang 


Jou waarlik! 
By die eerste huis wat ons sien 
Staan 'n donkie vasgemaak aan 'n paal! 


Dis asof jy my met 'n emmer koue water gooi 
Hoe het Jesus geweet die donkie is hier? 


Huiwerig stap ons nader ... 
Ons kyk hierdie kant toe 
Dan weer daardie kant toe 
Of ons nie dalk iemand sien nie 


Dan maak Johannes die donkie los 
Ons begin aanstap 
Terug na waar ons vandaan gekom het 
Ons is so haastig om weg te kom 
Dat ons nie eens besef die donkie 
Stap ewe gedwee saam met ons nie! 
Ek en Johannes kyk gelyktydig vir mekaar ... 
Maar hierdie donkie is heeltemal mak 


Sê ek vir hom 


Johannes wil nog antwoord 
Toe gil iemand op ons 

Haai! Julle daar! Wat maak julle! 
Dis my donkie! 
Wie gee julle die reg om hom te vat! 


Ek skrik my boeglam 
Ek bewe soos 'n riet 
Ek wil hom antwoord maar ek kry geen woord uit nie ... 
Al wat deur my kop maal 
Is nou is ons in groot moeilikheid! 
As hierdie man ons aankla van diefstal ... 
Die Wet is tog baie duidelik: 
Ons gaan gestenig word - 
O Here, dit is 'n vreeslike dood! 


Ek besluit om te hardloop 
Maar ek kan nie wegkom nie 
lemand hou my vas ... 


Kalm nou! Gil iemand op my 


Dan sien ek dit is Johannes wat my vashou 
Ek wil my nog teesit 
Maar daar's nie 'n manier nie 
Uit hierdie sterk visser se greep sal ek nie kom niel! 
Toe ek uiteindelik bedaar 
Draai Johannes hom na die eienaar van die jong esel 


Meneer, sê hy 
Ek is Johannes 
Ek is 'n dissipel van Jesus 
Hy het ons gestuur om die donkie te kom haal 
Hy het gesê ons moet vir u sê 
Hy het hom nodig 

Dit lyk of iemand die man oor die kop geslaan het 


Jesus, sê hy sag 
Jesus, die Messias? Sê vra hy 


Sy gesig verhelder 
Dit lyk of sy hele wese straal van geluk 


Ere aan God in die hoogste hemelel 
Roep hy luidkeels uit 


Dan kom hy weer tot sy sinne 


Maak gou! Sé hy 
Vat die esel na die Meester toe 
Hy wonder seker al waar bly julle solank! 
Sê tog vir Hom 
Hy moet versigtig wees 
Niemand het nog ooit op hierdie esel gery nie... 


Dit tref my soos 'n weerligstraal 
Dis mos wat Jesus gesê het! 
En ek ... 

Ek het weereens getwyfel ... 
Here! Wanneer sal ek tog leer? 


Ek en Johannes is so opgewonde 
Ons drafstap met die esel terug na Jesus toe 
Toe ons daar aankom 
Is daar honderde mense wat om Hom maal 
Die mense is vanoggend in 'n feestelike stemming 
Hulle sing lofliedere en prys die Here! 

Ons gee die donkie vir Jesus 
Dis asof Jesus alles lees 
Wat met my gebeur het: 

Hoe ek getwyfel het ... 
Hoe bang ek was ... 
Ek voel so skaam 


Dan kyk Hy vir my en Hy glimlag 
Hy veroordeel my nie 
In my binneste begin iets borrel 
Ek kan dit nie terughou nie! 
Ek sing en juig en prys die Here 
Soos nog nooit tevore nie 


Sommige van die mense lê hulle klere op die donkie 
Terwyl Jesus op hom gaan sit 
Die donkie is so mak soos 'n lam 
Stadig begin hy stap in die rigting van Jerusalem 
Die mense gooi hulle klere op die pad voor die donkie 
Ander kap takke van die bome af 
Hulle gooi dit op die pad 
Vir die donkie om op te loop 
Die mense sing en juig 


Hosanna! 
Geseënd is Hy wat kom 
h die Naam van die Herel 
Geseënd is die koninkryk 
Wat kom in die Naam van die Here, 
Die koninkryk van ons vader Dawid! 
Hosanna in die hoogste hemele! 

Dis 'n oorverdowende gejuig! 


Hallelujah! 
Vandag gaan hulle Hom as Koning kroon 
Hy gaan ons verlos uit die hande van die Romeine! 


Dan sé iets in my binneste vir my 
Het Hy nie gesê 
My koninkryk is nie van hierdie wêreld nie? 
Ek sien 'n klomp fariseers en skrifgeleerdes 
Hulle raas met die mense 
Hulle probeer die mense stilmaak 
Maar die mense sien hulle nie eers raak nie 


Dan skreeu my vriend - 
Dis nou die fariseer - 


Jesus! Maak hulle stil! 
Jesus glimlag net vir hom ... 
Ja, was ek maar daar ... 


Daardie dag by Betfage en Betanië 
Aan die voet van die Olyfberg 

Was ek maar daar .... 


OD ardie aand in die tuin 


Toe hulle Hom gearresteer het ... 


Teen hierdie tyd was dit nie meer 'n geheim nie 
Die Fariseers en skrifgeleerdes 
Wou Jesus uit die weg ruim 
Hy was vir hulle 'n struikelblok 
Waaroor hulle elke dag geval het 


Ek merk dat daar onder die dissipels 
Ook beroeringe is ... 
Dit lyk net of hulle nie altyd 
Verstaan wat Jesus bedoel nie 


Vat byvoorbeeld vir Judas - 
Die een wat hulle Iskariot noem - 
Ek weet nie wat dit is nie 
Maar die man laat my nekhare regop staan! 
Ek kan maar net nie vat kry aan hom nie 
Jy moes hom hoor kerm 
Toe 'n vrou nou die ander dag 
Jesus gesalf het 
Sy het 'n Albasterfles vol egte nardusolie 
Oor Jesus se kop uitgegooi 
Judas was sommer hoogs onsteld! 
Gesé hulle kon die olie verkoop het 
Hy het gereken hy kon 
Drie honderd pennings daarvoor kry! 
Die geld kon hulle dan aan die armes gegee het 
Was sy verweer 

Miskien is ek verkeerd 
Maar ek glo nie hy sou dit vir die armes gegee het nie 
Daarvoor is hy te lief vir geld! 


Ek het al baie maal gewonder ... 
Hoekom vat Jesus hom nie 'n bietjie vas nie? 


Hy het nou behoorlik teen die vrou uitgevaar 
Gelukkig het Jesus tussenbeide getree 


Laat haar staan sê Hy 
Waarom val julle haar lastig? 
Sy het n goeie werk aan My gedoen 


Die pasga was op hande 
Ons wou by Jesus weet waar ons dit gaan hou 
Toe stuur hy twee van ons na die stad toe 
Hy sé ons sal daar 'n man sien 
Wat 'n kruik met water dra 
Ons moet hom volg 
By die huis waar hy ingaan 
Moet ons na die eienaar gaan en vir hom sê: 


Die Meester laat weet: 
Waar is die kamer 
Waar Ek met my dissipels die pasga kan eet? 


Na die laaste keer met die esel 
Het ek besluit om nie weer Sy woorde te betwyfel nie 
Hierdie keer glo ek 
Ons sal dit vind net soos Hy gesê het! 

Jesus het ook gesê 
Die man sal ons 'n groot bovertrek wys 
Ons moet dit in gereedheid bring 
Daar sal ons die pasga hou 


'n Paar van ons is daar weg 
En snaaks ... 
Hierdie keer was ek nie eers verbaas 
Om dit te vind net soos Hy gesê het nie! 


Ons het die man wat die kruik water gedra het gevolg 
By die huis waar hy ingegaan het 
Het ons met die eienaar gaan praat 
Hy het ons die groot bovertrek gewys ... 
Alles nét soos Jesus gesê het! 


Daardie aand het ons 
Die pasga saam met Hom geëet 
Alles was so wonderlik 
Ek kon nie wag dat Hy 
Vir ons die brood sou breek nie 
Die beker sou gee nie ... 


Maar toe Jesus die brood neem 
Kyk Hy een vir een na ons almal 
Dan sê Hy: 

Voorwaar Ek sê vir julle 
Een van julle sal My verraai 


Een wat saam met My eet 


Ag Here, dit kan nie waar wees nie! 


67 


Ons is stomgeslaan ... 
Is dit miskien ek? 


Nee! Nee! Here neel! 
Sê tog vir my dis nie ek nie! 


Ek kan dit nie help nie 
Trane wiggel teen my wange af 


Ek kyk na die ander dissipels 
Hulle is net so bedroef 
Is dit miskien ek? Vra hulle 
Dan sê Jesus: 


Dit is een van julle 
wat saam met My sy hand in die skottel insteek 

Die Seun van die mens gaan wel heen 

Soos daar van Hom geskrywe is; 

maar wee daardie man deur wie 
Die Seun van die mens verraai word! 

Dit sou vir hom goed gewees het 

As daardie man nie gebore was nie 


Niemand roer nie 


Dan kyk Judas Hom aan ... 
Amper uitdagend vra hy 


Is dit miskien ek, Rabbi? 


'n Doodse stilte sak oor die vertrek toe ... 

Jesus kyk stip na Judas 
Ja, Hy kyk diep in sy oë 


Jy het dit gesê, antwoord Hy hom 


Jy kan die atmosfeer met 'n mes sny 
Dan neem Jesus die brood 
Hy dank daarvoor 
Breek dit en gee vir elkeen daarvan 


Eet dit sê Hy 
Dit is hoe my liggaam gebreek sal word 


Dit ruk binne in my 
Ek verstaan nie heeltemal wat Jesus bedoel nie 
Maar die oomblik is so heilig 
Dat ek nie nog wil vrae vra nie 


Toe neem Jesus die beker met wyn 
Ook hiervoor dank Hy 
En gee vir ons om te drink 


Nadat almal gedrink het sê Hy: 


Hierdie wyn wat julle gedrink het 
Dit is 'n simbool van My bloed 
Wat vir baie uitgestort word 
Met hierdie bloed onderteken Ek 
n Nuwe verbond met julle 

Dit dring tot my deur 
Dis asof ek skielik verstaan 
Wat Hy vir ons hierdie laaste tyd vertel het 
Helder gaan dit deur my verstand 
Hulle gaan Hom om die lewe bring ... 


Ek wil met alle mag daarteen stry 
Maar dan ... 
In my hart, my hele wese, belewe ek 
'n Rustigheid, 'n kalmte 


Dis bonatuurlik 


Here, ek weet nie wat presies gaan gebeur nie 
Maar my gees sê 
Dit moet gebeur 
Dit is vir my ontwil ... 


Dan sê Jesus: 


Voorwaar Ek sê vir julle 
Ek sal nooit meer 
Van die vrug van die wynstok drink nie 
Tot op daardie dag wanneer 
Ek dit nuut sal drink in die koninkryk van God 


Saam sing ons 'n lofsang 
Ons het al voorheen lofsange gesing 
Maar hierdie lofsang - 
Dit was spesiaal 
Hemels! 
Heerlik! 

Nou gaan almal van ons na die Olyfberg toe 
Almal, behalwe Judas - 
Hy het verdwyn - 

Die atmosfeer is gelaai met emosie 
Selfs die mees uitgelate dissipels is doodstil 
Terwyl ons so sit 
Elkeen besig met sy eie gedagtes 
Breek Jesus die stilte 


Julle sal almal in hierdie nag 
Aanstoot neem aan My; 
Want daar is geskrywe: 
Ek sal die herder slaan 
En die skape sal verstrooi word 
Maar nadat Ek opgestaan het 
Sal Ek voor julle uit na Galiléa gaan 


Petrus ruk regop! 
Ek kan sien hy is ontsteld 


Neel! Nee Meester! Brul hy dit amper uit 
Al sal almal aanstoot neem en teen U draai 
Sowaar! Ek sal nie 


Dis nou Petrus op sy beste, dink ek 
Bietjie voortvarend maar tog so opreg! 
In die drie jaar wat verby is 
Het ek vir hom baie lief geword 
As ek dink hoe bang was ek eers vir hom ... 

Dan kyk Jesus vir Petrus 
En ek moet sê: 
Daar is niemand wat na mens kan kyk 
Soos Hy nie - 
Dis onbeskryflik 
Sag, tog deurdringend 
Hy sien tot diep binne in jou siel! 


Petrus, sê Jesus 
Luister nou mooi wat Ek vandag vir jou sê 
Voordat die tempelroeper moreoggend 
Twee maal geroep het 
Sal jy my reeds drie maal verraai het 


Ek wens julle kon nou vir Petrus gehoor het! 


Nooit, nee nooit niel 
Al moet ek saam met U sterwe 
Ek sal U nooit verloën nie 
Meester! Hoor U my! Nooit niel 


En ons ook nie, koor die ander saam 


Jesus antwoord nie 
Hy glimlag net vir hom 


Ons is nou in Getsemane 
Dis 'n pragtige tuin 
Jesus het eenkant gegaan om te bid 
Petrus, Jakobus en Johannes is saam met Hom 

Ek kon sien dat Jesus onsteld was 
Ook dat Hy benoud was 
Ek kon nie help om te hoor 
Toe Hy vir Petrus, Johannes en Jakobus sê 


My siel is diep bedroef tot die dood toe 
bly hier en waak saam met My 


Self, het Jesus 'n entjie verder weggeloop 
Daar het Hy op die grond neergeval en gebid ... 
Ek het gehoor hoe Hy in benoudheid uitroep 


Abba, Vader 
Alle dinge is vir U moontlik 
U kan ook hierdie beker van My wegneem 
Nogtans nie wat Ek wil nie 
Maar wat U wil 


Ek is so moeg 
Tog kan ek nie slaap nie 
Ek hoor Jesus nader kom 
Petrus moes seker aan die slaap geraak het 


Simon, slaap jy? Hoor ek Jesus sê 
Was jy nie in staat om een uur 
Saam met My te waak nie? 
Waak en bid 
Dat julle nie in versoeking kom nie 
Die gees is wel gewillig 
Maar die vlees is swak 

Ek kan hoor hoe Jesus weer wegstap 
Toe raak ek ook aan die slaap ... 


Toe ek wakker skrik is Jesus weer by ons 
Ek voel so skuldig 
Ek wou saam met Hom waak 
Maar ek kon nie 
Die ander lyk ook maar net so skuldig 
In my agterkop maal Sy woorde 


Julle sal almal in hierdie nag aanstoot neem aan My 
Dan breek Jesus die ongemaklike stilte 


Slaap maar voort en rus 
Dit is genoeg 
die uur het gekom 
Kyk, die Seun van die mens 
word oorgelewer in die hande van die sondaars 


Verdwaas, ja selfs ongelowig kyk ons Hom aan 
Tog vra niemand 'n vraag nie 
Selfs Petrus is tjoepstil! 


Ek wens hierdie nag wil verbygaan 
Ek maak my self wys 

As die dag breek en die son opkom 

Dan sal als weer reg wees 
Ons sal weer saam met die Meester loop ... 
Luister hoe Hy die Skrifte uitlê ... 
Al die siekes genees en wonders doen ... 

Dan ruk ek wakker 

Staan op! Roep Jesus 
Kom nou julle, staan op! 
Kom ons gaan 
Die oomblik het aangebreek 
Die een wat My verraai het is naby 


Skielik is daar 'n beroering! 
Ek sien 'n hele klomp mense 
Hulle het hulle swaarde uitgetrek 
Lyk of hulle gereed is om te veg 
Die wat nie swaarde het nie 
Het stokke in hulle handel! 

'n Onaardige vrees pak my beet 
Ek wil my uit die voete maak 
Maar ek kan nie 
My verstand sê vir my om te hardloop 
Maar my bene het geen krag nie 


Dan sien ek vir Judas - 
Die Iskariot - 
Hy kom voor hulle aangeloop 
Reguit na Jesus toe 
Hy omhels Jesus! 
Rabbi My Meester roep hy hardop 


Dan soen hy Jesus ... 


Alles gebeur in 'n oogwink 
Dis asof ek droom 

Die gepeupel gryp Jesus, hou Hom vas 
Soos wat mens 'n dief of 'n rower sal vashou 
Uit die hoek van my oog sien ek vir Petrus 
Soos blits ruk hy sy swaard uit sy skede 
Hy kap woes na links en na regs! 

Ek sien hoe een van die wat Jesus vashou 
Skielik sy oor vasgryp ... 

Dan erken ek hom 
Dis sowaar my vriend! 

Die Fariseer! 

Bloed loop deur sy vingers teen sy arm af 
O hemel tog! 

Wat het Petrus tog nou aangevang? 
Hy het sowaar sy oor afgekap! 

Weet jy hoeveel moeilikheid het ons nou? 


Jesus ruk homself los uit die ander se greep 


Dis genoeg! Skreeu Hy vir Petrus 
Sit jou swaard terug in sy plek 


Ek sien hoe Petrus se hande slap word langs sy sye 
Dan buk Jesus vooroor 
Hy tel die afgekapte oor op 
Druk dit teen my vriend se kop vas ... 
Ek kan nou nog die verbasing 
In my vriend se gesig sien 
Hy vat aan die oor 
Dan vryf hy dit ... 
Die oor makeer niks! 
Dis heeltemal gesond! 
Geskok kyk hy Jesus aan 


76 


Dan hardloop hy weg 
Die donkerte in 


Toe ek hom weer raakloop lank daarna 
Is hy 'n ander man 
Vol vrede, geen haat meer nie 
Hy is nou ook 
'n Volgeling van Jesus! 


Die lewe het weer teruggekom in my bene 
Ek het nou naby Jesus gestaan 
Ek hoor hoe Jesus vir hulle sê 


Dag vir dag was Ek by julle in die tempel 
Besig om te leer 
En julle het My nie gegryp nie ... 
Maar die Skrifte moes vervul word 


Ek kyk rondom my 
lets is verkeerd maar wat, weet ek nie ... 
Dan dring dit tot my deur 
Hulle het almal gevlug! 
Almal! 
Ja ook Petrus, En Johannes 
Jakobus ook! 
En al die ander! 
Dis net ek wat oorgebly het 

'n Paar van die jongmanne storm op my af 
Hulle gryp my! 
Ek ruk myself los en begin hardloop 
Hulle kry my klere beet 
Probeer my nader trek! 
Ek is so benoud en paniekerig 
Ek spook en spartel om uit hulle greep te kom 
Dan skeur my klere en ek is los! 
Ek hardloop soos ek nog nooit gehardloop het nie! 
Toe ek eindelik tot stilstand kom 
Besef ek 
Hulle het my klere van my lyf afgeskeur 
Ek is poedelnaak! 
Wat nou gemaak? 
Dan hoor ek iemand roep ... 


Seun! Seun! Kom hier! 


Dis Petrus se stem, besef ek 
Ek het nooit gedink 
Ek sou so bly wees om hom te sien niel! 
Hy gee my sy bokleed 
En saam sluip-sluip ons agter die gepeupel aan 


Hulle is met Jesus op pad na die Hoëpriester 
Ons volg so onopsigtelik as moontlik 
Eindelik is ons binne 
In die paleis van die Hoëpriester 
Ons sit saam met die dienaars by die vuur 
Ons kan alles sien en hoor wat aangaan 

Jesus staan net daar ... 

Hulle beskuldig Hom van allerhande dinge 
As die een ophou val die ander in 
Soms is hulle getuienis selfs teenstrydig! 
Uiteindelik staan die Hoëpriester op 
Die skare raak stil 


Nou sal die chaos seker klaarkry, dink ek ... 
Die Hoëpriester kan mos sien 
Die beskuldigings is vals! 
Hy sal seker vir Jesus vryspreek 
Hy moét net, hy is mos 'n man van God! 
Stadig loop hy na Jesus toe 
Lank en innig kyk hy Hom aan ... 


Antwoord U dan niks nie? Vra hy vir Jesus 
Wat is dit wat hierdie manne teen U getuig? 


A! dink ek 
Nou sal Jesus julle vasvat! 
Addergeslag! 
Wit gepleisterde grafte! 


Maar... nee... 
Dit kan nie wees niel! 
Jesus sé niks nie 
Hy kan tog nie vir hulle bang wees nie 
Vertel ek myself 
Sê vir hulle, Jesus 
Sê vir hulle U is onskuldig! 
Die Hoëpriester sal tog verstaan 


Maar Jesus sê nog steeds niks nie ... 

Die Hoëpriester steek sy hand op 
Wys vir die skare maaifoelies om stil te word 
Hy kyk Jesus stip aan 


Ek besweer U by die lewende God 
Sê vir ons 
Is U die Messias 
Die Seun van die geseënde God? 


Lank kyk Jesus die Hoëpriester stip in sy oë ... 
Jesus bly hom in die oë kyk 
Totdat hy half verleë afkyk grond toe 


Ek is, sê Jesus met gesag 


Die woorde sny deur die skare 
Dis asof hulle wind uitgeslaan is 
Die Hoëpriester word bleek in sy gesig 
Hy wil reageer maar dan gaan Jesus voort 


En u almal sal 
die Seun van die mens aan die regterhand 
van die krag van God sien sit 
en kom met die wolke van die hemel 


Pandemonium bars los! 
Die Hoëpriester skeur sy klere! 


Wat het ons nog getuies nodig! Skreeu hy 
Dit is godslastering 
Julle het dit almal gehoor 
Wat dink julle? 

Skuldig! Skuldig! Skuldig! skreeu die skare 
Hy verdien die dood, skreeu 'n ander 


Hulle is waansinnig! 
Ek wil vir hulle skreeu 
Julle is waansinnig! 
Dis malligheid! 
Hy is onskuldig! 
Maar ek kan nie 'n woord uitkry nie ... 


Hulle werk mekaar op 
Hulle storm op Hom aan 
Hulle spuug Hom in die gesig 
lemand gooi 'n doek oor Sy gesig 
Dan slaan hulle hom met die vuis! 


Profeteer nou, roep een 
Sê vir ons wie U slaan! 


Dan slaan hulle hom weer 
Sy kop ruk heen en weer! 
Dan slaan hulle Hom met stokke 
Sommer oorals 
Oor Sy kop 
Op Sy lyf ... 
Oor Sy bene ... 
O God! roep ek 
Hulle gaan Hom doodslaan! 


Ek sien hoe die bloed deur die doek sypel 


Die skare is mal! 
Die doek val af 

Sy gesig is onherkenbaar 
Bloed loop vrylik uit Sy neus 
Dit drup groot druppels op die grond 
Sy oë is geswel 
Sy oogbanke is stukkend geslaan 
Ook Sy lippe is oopgebars 


Ek kan dit nie meer aanskou niel! 
Ag Here! Moes ek dit aanskou? 
Onder dit alles staan Jesus doodstil 
Hy roer nie, sê nie 'n woord nie 
Here! Roep ek in my hart 
Is dit werklik nodig? 


Een van die diensmeisies kom na ons aangestap 
Sy kyk Petrus stip aan 


Maar jy was mos ook by die Nasarener, sê sy 


Neel Skreeu Petrus 
Ek weet nie waarvan jy praat niel 


Ons maak ons uit die voete uit 
Vlug na buite ... 


Dan, duidelik, klokhelder 
Hoor ons die eerste geroep van die tempelroeper! 


Dit ruk Petrus in sy hart 
Vinnig strompel hy weer na binne 
Ek volg hom baie teësinnig 
Maar dis koud buite 

Ons het skaars gesit of die diensmeisie 
tree Petrus weer aan 


Hierdie man behoort by die wat Jesus volg, 
sê sy vir die ander 


Dis nie waar nie, kap Petrus terug 
Jy praat sommer nonsens, skreeu hy! 


Dan loop sy weg 
Ek hoop sy los ons nou uit 
Maar nee, daar kom sy weer! 


Nee waarlik, sê sy vir Petrus 
Jy behoort by die wat Hom volg 
Jy is ook 'n Galieër 
Jou spraak gee jou weg man! 


Nou is Petrus rooi van woedel 
Ek is nie , skreeu hy 
Ek sweer, ek ken die man 
Wat julle van praat glad nie! 


Skielik is almal stil... 
Dan duidelik en helder 
Hoor ons die tweede roep van die tempelroeper! 
Sy roep sny deur die oggend mis ... 

Op déé&rdie oomblik draai Jesus om 
Met 'n bloedbelope gesig 
Orals stukkend 
Kyk Hy vir Petrus 
En dis asof Hy vir hom glimlag ... 


Petrus bars uit in trane! 
Hy huil soos 'n kind 
Dan vlug ons uit die paleis uit 
Waarheen weet ons nie 
Ons vlug net.... 


Ja was ek maar daar 
OF... 
Was ek maar liewers nie daar nie ... 


Was ek maar daar .... 


OD araie verskriklike dag in Jerusalem... 


Dit was vroeg in die more 
Jesus was die hele nag voor die Raad 
Aan Hom is geen respek betoon nie 
Alleen en verag deur almal 
Het Hy voor die owerpriesters 
En skrifgeleerdes gestaan 
Terwyl vuishoue van die gepeupel op Hom reën! 
Sy gesig nat van hulle spuug 
Tog het Hy geen geluid gemaak nie 
Niks gesê nie 
Die marteling net verduur ... 


Soos 'n krimineel 
Het hulle Hom geboeid na Pilatus gestuur 
Dié moes oor Sy lot besluit 


Maar Pilatus het in Hom 
Geen kwaad gevind nie 
Here! Kan dit wees? 
'n Heiden sien geen kwaad in Hom nie 
Terwyl hulle 
Hulle wat die Wet en die Profete bestudeer 
Nie kan sien dat Hy ons Messias is niel! 
Is hulle begrip dan toegeskroei? 
Of 
Is dit deur moedswilligheid 
Dat hulle Hom nie wil erken nie! 

Ek kan sien dat Pilatus ongemaklik is 
Hy soek 'n uitweg 
Dis juis nou die pasgafees 
Gewoonlik laat hy een gevangene 
Vry op hierdie dag 


Ek skep moed 
Hy gaan Jesus vrylaat 
Probeer ek myself oortuig 
lemand het my juis vertel 
Pilatus het geen erg aan die owerpriesters nie 
Sonder hulle elke dag se gekyf 
Sal sy lewe baie rustiger wees 
Dan praat Pilatus ergerlik met hulle: 


Wil julle hê dat ek julle Koning moet loslaat? 
Die skare is opruiend! 
Die owerpriesters hits hulle aan 
Hulle skreeu uit blinde woede! 


Neel Neel Gee vir ons Barabbas 


Hulle gryp mekaar vas 
Stamp hulle voete ritmies op die grond ... 


Barrabas! Barabbas! Barabbas! 


Skreeu hulle in hulle besetenheid! 

Pilatus is soos iemand wat onkant gevang is ... 
Wat wil julle dan hé! Skreeu hy 
Wat moet ek doen 
Met Hom wat julle Koning van die Jode noem? 
Die skare raak stil... 
Dis asof hulle nie weet wat om te antwoord nie 
Dan gil een van die skrifgeleerdes 
Sy stem klief deur die loodswaar stilte 
Kruisig Hom! 

n Nuwe vlaag van waansin oorval die skare 
Ja! Kruisig Hom! Kruisig Hom! Kruisig Hom! 
Dit eggo terug vanaf die mure van die geboue! 
Kruisig Hom, K-k-r-r-ui-sig-g-g Hom-m-m..Hom-m-m 
Weer 'n keer probeer Pilatus ... 

Maar watter kwaad het Hy dan gedoen? 
Dis asof jy vet in 'n vuur gooi 
Die skare gil! 


Hulle slaan op hulle borste! 
Hulle skeur hulle klere! 

Kruisig Hom! Kruisig Hom! Kruisig Hom! 
Dreunsing hulle 


Goed! Goed! Goed! Skreeu Pilatus 
Ek sal Barabbas vrylaat 


Dan neem Pilatus 'n skottel water 
Hy was sy hande daarin 
Ergerlik skreeu hy vir die owerpriesters 


Ek is onskuldig aan die bloed 
Van hierdie regverdige man 


Laat sy bloed op ons en op ons kinders kom! 
Skreeu die owerpriesters terug 


Ja, Laat sy bloed op ons en op ons kinders kom! 
Eggo die volk agterna ... 


Pilatus roep die kaptein van die soldate nader 


Gesel Hom! Beveel hy 
Dan kan julle Hom kruisig 


Ek het nie gekyk nie ... 
Ek het my ore toegedruk 
Maar ek kon die geklap 
Van die geselhoue nie uitdoof nie 
Op Sy kaal rug het dit met mening geval 
Elke hou het sy vlees oopgekloof 
Veertig houe, minus een! 

My God!, My God! Skreeu my siel in my 
Hy het dit nie verdien nie! 


Dan lei die soldate Hom weg 
Na die binneplaas van die goewerneur se paleis 
Ek weet nie hoekom nie - 
Ek wou dit nie aanskou nie 
Maar tog sluip ek nader 
Tot waar ek kan sien wat gaan word 


Die hele leërafdeling is daar bymekaar 
Hardhandig werk hulle met Jesus 
Vanwaar ek skuilend sit 
Kan ek Jesus duidelik sien 
Hy is totaal uitgeput 
Hy kan skaars op Sy voete bly staan 
Twee soldate hou Hom vas 
Dan gooi hulle 'n purperkleed oor Hom 
Een van hulle het 'n kroon van dorings gevleg 
Hy sit die kroon op Jesus se kop! 

Nou druk hulle die dorings in Sy hoof in 
Die bloed loop oor Sy voorhoof ... 

Oor Sy wange ... 

In Sy baard in ... 

Asof dit nie genoeg is nie 
Slaan hulle Hom met riete oor Sy hoof! 
Ja, hulle slaan die dorings dieper in 
Met afsku spuug hulle een vir een op Hom 
Spottend val hulle op hulle knieë voor Hom neer 

Wees gegroet, Koning van die Jodel 


Ek wil opspring en skreeu 
Hou op! Hou tog net op! 
Hy het julle mos geen kwaad aangedoen nie! 
Hy is onskuldig! 
Here! kan iemand nie iets 
Doen om Hom te red nie?! 


Ja, ek wou dit uitroep 
Tog het ek nie ... 
Jy is net so sleg soos hulle wat Hom mishandel - 
Sny my gewete deur my hart - 
Dan hoor ek weer Jesus se woorde 
Gisteraand in die tuin 


Julle sal almal in hierdie nag aanstoot neem aan My 


Nou besef ek dit ... 
Ek het ook aan Hom aanstoot geneem 
Here! My God! 
Vergewe mY ... 


Nou het hulle Hom die purperkleed uitgetrek 
Hom weer Sy eie stukkende 
Bebloede klere aangetrek 
Dan beveel hulle Hom om Sy kruis te dra! 
Ek sien hoe Jesus onder die kruis inbuk 
Hy lig die swaar kruis op ... 
Strompelend beweeg Hy agter die soldate aan 
Dan val Hy! 

Hy het nie meer genoeg krag 
Om die kruis te dra nie 


Komaan! Koning van die Jode! 
Dra jou kruis! Skreeu een soldaat vir Hom 


Met Sy laaste krag lig Jesus weer die kruis op 
Begin vorentoe strompel 
Dan val Hy weer 


Ru pluk die soldaat Hom op Sy voete 
Hy trek sy vuis om Jesus te slaan! 
Maar die hoofman oor honderd 
Gryp sy oorgehaalde vuis vas 


Stop dit! Dit is genoeg! Sê hy 


Tussen die skare sien ek vir Simon 
Die een wat van Cirene kom 


Jy daar! Skreeu die hoofman vir Simon 
Kom hier! 
Dra die kruis! Beveel hy 


Stadig beweeg die skare vorentoe 
Op pad na Golgota 
Dis 'n heuwel net buite die stadsmure 
n Klomp van die vroue 
Wat saam met die skare beweeg het 
Het geween en rou bedryf 

Toe draai Jesus Hom na hulle toe ... 


Dogters van Jerusalem 
Moenie oor My ween nie 
Maar ween oor julleself en oor julle kinders 
Want daar kom dae waarin hulle sal sê: 
Gelukkig is die onvrugbares 
En die moederskote wat nie gebaar 
En die borste wat nie gesoog het nie. 
Dan sal hulle vir die berge begin sê: 
Val op ons! en vir die heuwels: 
Bedek ons! 


Dan vat die hoofman Jesus aan die arm 
Kom! Sê hy 


Kom laat ons gaan! 


Op Golgota het reeds twee kruise gestaan 
Twee rowers is die oggend gekruisig 


Van ver af sien ek hoe hulle Jesus gereed maak 
Drink hierdie wyn en mirre 
Dit sal die pyn 'n bietjie verlig 


sê een soldaat vir Hom 


Ek sien hoe Jesus weier om dit te neem 
Dan lê hulle Hom op die kruis neer ... 

Ek kon nie verder kyk nie 
Ek het agter 'n groot klip weggeduik 
My oë en ore toegedruk 
Tog kon ek die geluid 
Van die hamerslae nie uitwis nie 


Doef! Doef! Doef! Weergalm dit 
Doef! Doef! Doef! 


Dan is dit stil! 


Stadig kyk ek op ... 
Ek wou Hom tog net nog 'n laaste keer sien 
Voordat Hy sou sterf! 
Maar ek was nie gereed 
Vir dit wat ek aanskou het nie! 
Ek kan dit nie beskryf nie ... 
Ek wil nie 
Here! my God! 
Dit is afgryslik ... 


Die soldate werp die lot oor Sy klere 
Verdeel dit onder mekaar 
Verbygangers lag vir Hom 

Bespot Hom 


U wat sê, Ek sal die tempel afbreek 
En in drie dae herbou 
Verlos Uself nou 
En kom af van die kruis! Gaan hulle aan 

Die owerpriesters en die skrifgeleerdes spot saam ... 


Ander het Hy verlos 
Maar Homself kan Hy nie verlos nie 
Laat die een wat sê Hy is die Messias 
Die Koning van Israel 
Nou van die kruis afkom 
Sodat ons kan sien en glo! 


Vir die eerste keer sien ek dit 
Bokant Sy hoof 
Op die kruis is 'n bordjie 
Duidelik staan dit daar geskrywe 
Vir almal om te sien 


DIE KONING VAN DIE JODE 


Here, ek verstaan nie wat gebeur het nie 
Maar tog weet ek 
Ja, ek is volkome oortuig 


HY IS MY KONING! 


Dit is nou omtrent twaalf uur die middag 
Jesus is reeds drie ure lank aan die kruis 
Toe word dit donker 
Die son is verduister 
Vir drie ure lank gee die son nie sy lig nie 
Is dit dalk 'n teken 
Dat die skepping ook in rou is? 

Saam met die duisternis 
Het alles stil geword 
Onheilspellend stil... 
Drie uur die middag skyn die son weer 
Helder, asof dit die duisternis oorwin het 
Toe roep Jesus met 'n kragtige stem: 


Eloi, Eloi, lamma sabagtani? 


Dit weergalm oor die heuwels! 
Sak af na die valleie! 


Eee-loo-ii, Eee-loo-ii, laa-maa-saa-baggg-taa-ni 
My God, My God, waarom het U My verlaat? 
Met 'n laaste kraginspanning 
Lig Hy Sy kop op 
Helder roep Hy uit: 

Dit is volbring 
Dan val Sy kop vooroor 
Hy blaas Sy laaste asem uit 


En sterf ... 


Een van die soldate steek 'n spies in Sy sy 
Net om seker te maak dat Hy dood is 

Dan hoor ek die hoofman oor honderd sê: 
Waarlik, Hy was die Seun van God 


Nou is dit verby! 
Dank God, dit is verby! 


Dit is al laat 
More is 'n sabbatsdag 
Een van die raadslede 
- Josef van Armathea - 

Hy het geglo wat Jesus gepreek het 
Het Pilatus gevra om die liggaam 
Van Jesus aan hom te gee 
Hy het 'n graf wat in 'n rots uitgekap is 
Jesus moes daar ter ruste gelê word 
Josef het linne gekoop 
En die vroue het Jesus se liggaam 
Daarin toegedraai 
n Swaar steen is teen die opening van die graf gerol 
So is Jesus dan gebêre 


Dit het gevoel of alles doodgegaan het 
Blydskap het opgedroog ... 
Woorde het ontbreek ... 

Alles was leeg ... 

Dolleeg ... 

Niks ... 


Ja, was ek maar daar ... 
Daardie dag op Golgota! 

Was ek maar daar .... 


OD araie dag op pad na Emmats ... 


Dit was die eerste dag van die week 
Die vroue het speserye en olie voorberei 
Hulle wou Jesus se liggaam was en salf 
lemand moes hulle help om die steen weg te rol 
Die dissipels wou nie help nie 
Hulle was soos soldate wat 'n geveg verloor het 
Petrus en Johannes was sommer baie moeilik - 
Knorrig, om die waarheid te sê - 
Ek wou nog met Petrus praat 
Hoor wat hy sê oor alles 
Hy't my net afgejak 
Gesé ek moet hom uitlos 


Ek het maar saam met die vroue graf toe gegaan 
Miskien kon ek hulle help met die steen 
Ek het maar getwyfel of ek van enige nut sou wees 
Ek is maar tengerig en maer soos 'n riet 
Ons het maar stadig graf toe geloop 
So amper of mens nie daar wou wees nie 
In my kop het ek 'n duisend vrae gehad 
Maar ek kon nie bevredigende antwoorde vind nie 


Ek is so besig met my eie gedagtes 
Dat ek nie sien Maria het voor my gaan staan nie 
Ek loop in haar vas 
Dan sien ek sy is wit geskrik 
Haar oë vasgenael op die graf wat voor ons lê 

Wat makeer, Maria? vra ek 


Kyk, die graf sê sy 
Dis oop 
Die steen is weggerol 


Ag Here tog! prewel sy 
Het hulle Sy liggaam weggeneem? 


Ek gryp haar aan die arm 


Kom! Kom Maria! 
Ons moet gaan kyk wat aangaan, pleit ek 


Dan hardloop ons af na die graf toe 
Maria gaan eerste in 
Ek volg haar huiwerig ... 


In die graf sit 'n jongman 
Hy het 'n lang wit kleed aan 
Ons skrik ons boeglam! 
Sprakeloos gaap ons hom aan 
Dan glimlag hy vir ons 


Moenie verskrik wees nie, sê hy 
Julle soek seker vir Jesus 


Die Nasarener wat gekruisig is, sê vra hy 


Nie een van ons kan 'n woord uitkry nie 
Ek bewe soos 'n riet in die wind 

Dan praat die jongman weer: 


Hoekom soek julle die lewende by die dooies? 
Hy is nie hier nie 
Hy het opgestaan 
Kyk, daar is die plek 
Waar hulle Hom neergelê het 
Onthou julle nie wat Hy 
Vir julle in Galiléa gesê het nie? 

Die Seun van die mens moet oorgelewer word 
In die hande van sondige mense en gekruisig word 
En op die derde dag opstaan 
Gaan nou, gaan sê vir Simon Petrus 
Hy het opgestaan 
Hy het vooruit gegaan na Galilea 
Julle sal Hom daar sien soos Hy gesê het 


Ek kan letterlik voel 
Hoe die lewe in my liggaam terugkom! 
Toe hardloop ons 
Soos uitgelate jong kalwers 
Spring ons op en af! 


Hy leef! Hy leef! Maria Hy leef! 
Skreeu ek 


Hallelujah! Hallelujah! skreeu sy 
My Koning leef! 

Die verbygangers kyk ons skeef aan 
Wat makeer julle? Vra hulle 


Hy leef! Hy het opgestaan 
Antwoord ons soos in 'n koor! 


Wie? Wie het opgestaan? Vra een 


Jesus man! Gil ek 
Jesus het opgestaan! 


Jy's van jou sinne beroof 
Skreeu hy en loop vinnig weg 


Ons hardloop terug 
Ons moet die dissipels vertel! 
Toe ons by hulle kom praat almal tegelyk! 
Dis 'n totale deurmekaarspul 
Die dissipels gaap ons aan 


Bly stil! skreeu Petrus 
Wat makeer julle? 


Petrus! Roep Maria 
Hy het opgestaan 


Hy wag vir ons in Galilea 


Wat! Wat praat jy vroumens 
Het jy gek geword? bulder Petrus 

Dis waar, Petrus, dit is waar 
Ons Jesus het opgestaan, sê ek 


My stem is kalm maar vol van sekerheid 
Ek sien die twyfel in sy oë 


Gaan kyk! Gaan kyk self, sê ek 


Ek sien hoe dieselfde lewe 
Wat ek by die graf gevoel het 
In Petrus opbruis 
Hy begin saggies lag 
Sulke senuagtige laggies 


Kan dit wees, vra hy 
Here kan dit wees? 


Dan hardloop Petrus 
Hy hardloop soos 'n jongman! 
Die meeste van die dissipels twyfel nog 
Maar ek jubel en juig en spring soos 'n takbok rond! 


'n Rukkie later kom Petrus uitasem terug 
Hy val letterlik by die deur in 


Hy leef! Hy leef! skreeu Petrus 


Nee, hy skreeu nie, hy bulder dit uit! 


101 


Hy gryp Johannes aan die skouers 
Skud hom vuriglik! 


Johannes, my ou broer 
Hy leef! sê Petrus 


Maar selfs Petrus se woorde 
Oortuig nie die ander dissipels nie 
Niks laat hulle droefheid bedaar nie 


Ek en Kleopas moet nog na Emmalis gaan 
En dis al laat 
Gelukkig is Emmalis nie ver nie - 
Sowat agt myl vanaf Jerusalem - 
Ons sal dit nog voor donker kan haal 
As ons dadelik begin stap 


Ons is al 'n entjie van Jerusalem af 
Ons gesels oor alles wat gebeur het 
Ons is so verdiep in ons gesprek 
Dat ons nie agterkom dat daar 
'n Vreemdeling saam met ons loop nie ... 


Hoekom lyk julle so bedroef? 
Waaroor gesels julle, vra Hy 


Ek kan my ore nie glo niel 


Weet die man dan nie wat 
Hier in Jerusalem gebeur het nie! 

Is U alleen 'n vreemdeling in Jerusalem? 
vra Kleopas die man 
Weet U nie van die dinge wat hier gebeur het nie? 


Neel Sé die man 
Watter dinge? 


Kleopas kyk hom ongelowig aan ... 


Die dinge aangaande Jesus 
Die Nasarener 
Hy was 'n kragtige profeet 
In woord en in dade 


So, wat het met hom gebeur? vra die man 


Die owerpriesters en raadsmanne 
Het Hom oorgelewer aan Pilatus 
Hulle het geëis dat Hy gekruisig moes word 
Pilatus wou nie, maar hy was bang vir 'n opstand 
Toe gee hy toe en kruisig Hom 


Maar is dit nie die een wat gesê het 
Dat hy na drie dae sou opstaan nie? vra die man 


Ja, einste, sê Kleopas 
Dis juis vandag die derde dag 
En net vanoggend het 
n Klomp van die vroue ons ontstel 


Hoe so? vra die man 

Nee, hulle was vanoggend by die graf 
Hulle wou Sy liggaam gaan was en salf 
Maar toe hulle daar kom was die graf oop 
Hy was nie daar nie 
Daar was glo 'n jongman in die graf 
Die het glo gesê dat Jesus opgestaan het 
Petrus het ook gaan kyk en die graf leeg gekry 
Maar niemand het Jesus nog gesien nie 


Wat sê julle? vra hy 
Glo julle dat hy opgestaan het? 


Ek weet nie, sê Kleopas 
Ek weet nie meer wat om te glo nie 


En jy, vra hy vir my 
Wat dink jy? 


Meneer, sê ek 
Ek was saam met die vroue daar 
Ek glo dat Hy opgestaan het 
Maar die ander twyfel 
Hulle dink ons is laf! 


Iets aan die man prikkel my nuuskierigheid 


Ek kan nie my vinger daarop lê nie 
Ek dink hy weet meer as wat hy voorgee 

Ek wonder nog so oor hom, toe sê hy: 


Onverstandiges, 
Hoekom is julle harte so traag om te glo 
Wat die profete gespreek het! 
Die Messias moes al hierdie dinge ly 
Voordat Hy in sy heerlikheid kon ingaan 


Jy kon my met 'n veertjie omtik 
Ek het gedink hy weet meer as wat hy voorgee! 


Toe begin Hy en lê vir ons die Skrifte uit 
Vanaf Moses tot by Maleagi ... 
Alles wat betrekking op die Messias het 
Ek het laas sulke wysheid by Jesus gehoor 
Inteendeel 
As ek die man nie gesien het nie 
Sou ek gedink het dis Jesus wat self met ons praat 


Toe ons ons weer kry is ons by Emmats 
Ons draai by die huis in 
Ons het aangeneem die man sal met ons saam kom 
Maar hy was op pad om aan te gaan 
Vir die eerste keer besef ek 
Ons het hom nie gevra wie hy is 
Of wat sy naam is nie 


Asseblief meneer, pleit Kleopas 
Bly by ons 
Kyk hoe laat is dit al 
U kan nie verder gaan nie 
Dis te gevaarlik 
Kom eet saam met ons 'n stukkie brood 

Nou goed dan , sé Hy 
Ek sal saam met julle gaan 


In die huis het ons almal gegroet 
Hulle was net so bedroef oor die kruisiging 


Maar ek moet sê 
Dit wat die man op die pad aan ons vertel het 
Het elke gryntjie droefheid wat ek nog gehad het 
Soos mis voor die son verdryf 
Ons wou hé dat Hy aan die huismense 
Vertel wat hy aan ons vertel het 


Dis goed so, sê die huisheer 
Maar laat ons eers saam eet 
Dan kan ons hoor wat die meneer vir ons wil sê 


Soos die gewoonte was 
Het die huisheer sy plek aan tafel 
Aan die vreemdeling gegee 
Hy het hom gevra om oor die tafel te dank 


Ons het aangesit 
Toe neem die man die brood en Hy dank ... 
Dan breek Hy die brood en deel dit uit 


My gedagtes gaan terug ... 
Terug tot waar Jesus die brood gebreek het 
Ja, vyf duisend gevoed 
Met vyf broodjies en twee vissies ... 

Die man wat nou die brood hier aan tafel breek... 


Maar, nee, dit kan nie wees nie! 


Is ek besig om mal te word? 
Maar.. tog.. ja, waarlik dit is Jesus! 
Nee... néé, sé my verstand 
Dit kan nie wees nie 
Die man het dan so pas 
Agt myl ver saam met ons gestap 
Droom ek, of is ek wakker? 

Ek knyp myself 
Ja-nee, ek is wakker 
Ek droom nie 


En dit is Jesus wat die brood breek 
Is dit net ek wat dit sien, vra ek myself 
Ek kyk naarstiglik vir die ander 
Dan sien ek die skok 
Verbasing op hulle gesigte 
My oog val op die hande van die man 
Ek sien die vars geheelde wonde 
Daar waar die spykers 
Hom so wreed deurboor het! 


Jesus! My Jesus! 
Dit is U.. 
U lééf! 
Ek huil en lag deurmekaar! 

Ek spring op 
My stoel val agteroor 
Maar dit pla my nie 
Ek wil Hom net om die hals val 
Dan glimlag Hy vir my 
En verdwyn uit ons midde 


Die huis is in rep en roer 
Almal praat tegelyk 
Ons opgewondenheid ken geen perke niel! 
Ons huil en lag 
Omhels mekaar 
Dans uitgelate al om die tafel 
Hallelujah! Hallelujah! 
Prys die Here! Prys Sy grote Naam! 
Ons Koning leef! 
Hy leef! Ja, Hy leef! 
Hallelujah! Jesus leef! 


Hoe lank ons so aangegaan het, weet ek nie 
Dit was hemels! 
Nog nooit het ek soveel blydskap beleef nie 
Kleopas steek sy hand in die lug 
Hy probeer ons stil maak 


My broers, my susters, roep hy so hard hy kan 
Luister, luister tog asseblief, pleit hy 
Stadig word ons een vir een stil 
Kleopas wag dat ons almal stil word 
My vriende, sê hy 
Ons moet dadelik teruggaan na Jerusalem 
Ons moét die ander gaan vertel! 

Kleopas, dis te gevaarlik, stribbel die huisheer teë 
Dis al donker 
Die pad na Jerusalem is vol rowers 
Hulle is gevaarlik 
Hulle het geen respek vir lewe nie 
Hulle sal julle doodmaak vir niks 
Bly liewers oor, dan kan julle more vroeg gaan 


Maar Kleopas en ek wil niks weet nie 
Ons moét terug na Jerusalem 
En ons moet nou gaan 
Ons kan dit nie uitstel nie! 


Die huismense pleit by ons 
Maar niks help nie 
Ons moet die dissipels gaan vertel 


Uiteindelik is ons daar weg 
Ek glo nie iemand het al ooit 
Die agt myl van Emmalis na Jerusalem 
So vinnig afgelê soos ek en Kleopas 
Daardie heugelike aand nie! 
O! ons harte was brandend ... 


Die deur van die huis 
Waar die dissipels bymekaar was 
Is gesluit toe ons daar aankom 
Ons slaan met ons vuiste teen die deur 


Maak oop! Maak oop! Skreeu ons soos besetenes 

Wie 's daar? vra iemand 


Dis Ons man! 
In hemelsnaam maak tog oop! 
Ons het goeie nuus! 


Stadig gaan die deur oop 
Maar ons bars sommer in 
Stamp die arme kind 
Wat die deur oopgemaak het uit die pad 


Petrus! Johannes! Julle almal, hoor hier! 
Gil Kleopas 


Bedaar man! Bedaar tog! Sé Petrus 
Wat is dit! Wat het met julle gebeur? 


Ek en Kleopas val gelyktydig weg ... 


Wag nou! Wag nou! roep Petrus 
Stadig oor die klippe 
Ons kan nie verstaan 
As julle altwee gelyktydig praat nie 
En dis ook nie nodig om te skreeu nie 
Ons is nie doof nie! 


Petrus kyk my skerp aan 


Seun, sê hy 
Laat Kleopas ons vertel wat aangaan 

Ek wil nog teëstribbel 
Maar Petrus lig net sy regter wenkbrou vir my 
Dit stop my in my spore ... 


Kleopas vertel ... 
Hy begin daar waar die vreemdeling 
By ons op die pad aangesluit het 
Ai tog! Hy is so stadig 
Laat nie 'n enkele dingetjie uit nie 
Plaas dat hy hulle vertel dat ons Jesus gesien het! 
Ek wens ek kon hom net so bietjie aanjaag 
Aandagtig luister almal vir Kleopas 
Ek dink hy rek die storie moedswilliglik uit 
Hy geniet natuurlik die aandag wat hy kry, dink ek 
Ek sou lankal vir hulle vertel het 
Jesus leef, ons het Hom gesien 
Ek baklei nog so met my ongeduld 
Toe ek merk dat niemand vir Kleopas luister nie 
Almal kyk in dieselfde rigting 
Wat gaan aan? Wonder ek ... 
Ek draai my om, om te kyk wat hulle sien 
In die deur van die vertrek staan Hy 


Ja, ja... dit is Jesus! 
Vrede vir julle, sê Hy 
Ek sien die dissipels is wit geskrik 


Dis asof hulle 'n gees sien 
Hulle aangesigte is vol vrees 


Waarom is julle so ontsteld? vra Jesus 
Hoekom twyfel julle in julle harte? 
Kyk hier 
Kyk na my hande en my voete 
Kyk na die wonde 
Waar die spykers My deurboor het 


Maar die dissipels is nog steeds bang 


Kom! sê Jesus 
Kom voel aan My 
n Gees het tog nie vlees en bene 
Soos julle sien ek het nie 


Die volgende oomblik ontplof die plek 
Hulle gaan net so te kere soos ons in Emmatis 
Vroër die aand! 

Dit lag en huil van blydskap 
Hulle omhels Jesus 
Soen Hom op sy wang 
Hulle dans en prys die Here! 


Het julle iets om te eet? vra Jesus 
Hulle bring vir Hom 'n stuk vis 


En 'n stuk heuningkoek 
Smaaklik eet Jesus die vis en die heuningkoek 


112 


Dit wat met My gebeur het, sê Jesus 
Is wat Ek met julle gepraat het 
Toe Ek nog by julle was 
Alles wat oor My geskrywe is 
In die wet van Moses 
En die profete en die psalms 
Moes vervul word 
So is dit van My geskrywe 
Die Messias moes ly 
Ja, doodgemaak word 
Maar My Vader het My op die derde dag 
Uit die dode opgewek 
Nou moet julle bekering 
En vergifnis van sondes 
In My Naam verkondig 
Aan al die nasies 
Van Jerusalem af 
En ook verder 
Julle is getuies van hierdie dinge 
Kyk, Ek sal die belofte van my Vader op julle uitgiet 
Bly nou in Jerusalem 
Totdat julle met krag uit die hoogte toegerus is 


O, Hallelujah! 
Ja, was ek maar daar ... 


Daardie heuglike dag toe Jesus opgestaan het 

